Erregistro zibila berriro Legebiltzarrean / El registro civil de nuevo en el Parlamento | LAB - Justizia\nErregistro zibila berriro Legebiltzarrean / El registro civil de nuevo en el Parlamento\nAz, 2017/05/10 - 09:17 — LAB\n2017ko maiatzaren 8\nErregistro Zibilaren zerbitzuko langileek Gasteizko Legebiltzarreko Lan eta Justizia Batzordean hartu dute parte, batzordeak berak eskatuta, erregistro zibilaren egoeraren eta geroaren inguruko iritzia eta kezka azaltzeko. LABek herritarrekiko hurbila den zerbitzu publiko bat defendatzen du, egungo egiturarekin, egun dituen bulego guztietako funtzioak bere horretan mantenduz.\nErregistro zibilean jaiotzetik hil arteko gure datu personal guztiak daude gordeta, bizitzan zehar suerta dakizkigukeen askotariko gertakariak. Gure nagusiek ere erregistro zibilera joan behar dute bizi eta egoera agiria lortzeko, pentsioa edo enpresa osagarria jasotzen jarrai ahal izateko. Aipatu ditugun guztiak oso datu delikatuak dira, eta, interes pribatuen menpe utziz gero, sekulako altxor bilaka daitezke negozioa egiteko.\nHonengatik guztiagatik, Gasteizko Legebiltzarreko batzordean parte hartu duten langileek uste dute eztabaida eta gogoeta prozesu bat ireki behar dela erregistro zibilaren ereduari buruz, behar eta nahi dugun eredua zehazteko. Ildo honetan, LABek herritarrekiko hurbila den zerbitzu publiko bat defendatzen du, egungo egiturarekin, egun dituen bulego guztietako funtzioak bere horretan mantenduz. Bestalde, iritzi dugu erregistro zibilean jasota egon behar dutela pertsona bakoitzaren bizitzan eragina izan duten gertakari nagusienak lege pertsonalari dagokionez. Hori guztia Justizia Administrazioko langileek artatuta, datuen zaintza eta babesa bermatu ahal izateko, eta Autonomia Erkidegoak izendatutako arduradunaren zuzendaritzapean.


Obra Gonbidatua Amaituta 12|01|10 • 12|04|08\nMihise bi hauek, pintura erromantiko espainiarreko margolaririk garrantzitsuenak pintatutakoak, bikotetzat hartzen dira, dituzten neurriengatik zein urte berean datatuta egoteagatik, biak baitira 1835ekoak (José Luis Díez 2005). Bietan ala bietan, Villaamilek Sevillako katedralaren kanpoaldeari eta barrualdeari buruzko ikuspegi berezia ematen du; hain zuzen ere, Sevillako katedrala kristautasunaren tenplu gotikorik enblematikoenetakoa da. Agerikoa da David Roberts (1796-1864) paisaia-egile eskoziarraren eragina. Villaamilek 1833an ezagutu zuen Sevillan, eta, geroztik, erromantizismo britainiarrarekin erlazionatutako estilo berriarekiko interesa helarazi zion.\nSevillako katedrala, harmailen aldetik lanak eraikinaren mendebaldeko fatxada erakusten du. Lehen planoan, Bataioaren atea ikus daiteke, Bataiotegiaren atea izenarekin ere ezagutzen dena, 1449an eraikia eta Lorenzo Mercadantek 1464 eta 1467. urteen artean egindako terrakotazko eskultura zoragarriekin apaindua. Atzeraxeago, bigarren planoan, Jasokundearen portada neogotikoaren zati bat ikus daiteke. Konposizioa animatuz, elkarrekin hizketan ari diren edo kalean dabiltzan figura herrikoi pintoreskoak agertzen dira. Gainera, figura horiek hoztasuna kentzen diote arkitektura izugarriari, zeina Villaamil betiko zehaztasun topografikoarekin baitago deskribatuta, xehetasun guzti-guztiekin. Interesgarriak dira lortzen dituen argi-efektuak; izan ere, eguzkiaren argiz beteta dagoen Bataioaren portadako argitasunak kontrastea egiten du parean dagoen atal ilunagoarekin. Beharbada gehiegizkoa izan zen garbiketa batek sepia koloreko lausoduretako batzuk eraman ditu (oso ohikoak ziren margolari honen teknikan), baina, zorionez, horrek ez du margoaren kalitatea murriztu.\nGorpuzti-eguneko prozesioa, Sevillako katedralaren barruan lanak agerian uzten du Villaamilek elizen barrualdeak islatzeko zuen gaitasun bikaina; izan ere, hemen ikusten den moduan, misterioz betetako atmosfera lurruntsua ematen die. Eszena Gorpuzti-egunean gertatzen da, hirian ospatzen den jairik ikusgarri eta sustraituenetakoan. Erdian, koruaren atzean eta gurutzadurako beirateetako argiekin nabarmen argiztatuta, Guztiz Santua gordetzeko instalatutako luxuzko monumentua dago. Ezkerrean, Juan de Arferen (1535-1603) zilarrezko ekisaindua nabarmentzen da, 1580 eta 1587. urteen artean egindakoa eta benetan duena baino askoz ere eskala handiagoan pintatutakoa. Horren aurrean, zeremoniak iraun bitartean dantzan egiten duten seikoak daude, euren arropa bereziekin jantzita. Ilunetan, alde bietan, mota guztietako pertsonaiak pilatzen dira, tenpluko zutabeak inguratzen dituzten bi talde konpaktutan. Nabearen zoruan, “AQUÍ YACE CRISTOBAL COLON” (“Hemen datza Cristobal Colón”) irakur daiteke. Konposizio hau egiteko, Villaamil oso antzekoa zen margo batean inspiratu zen; David Roberts maisuaren lan batean, hain zuzen ere. Zenbait urte geroago, 1838an, berriro irudikatu zuen Sevillako tenpluaren barrualdea ikuspuntu honetatik bertatik. Mihise hori Madrilgo Erromantizismoaren Museo Nazionalean dago gordeta.\nSevillako katedrala, harmailen aldetik, 1835. Olioa mihisean. 100 x 72 cm\nGorpuzti-eguneko prozesioa, Sevillako katedralaren barruan, 1835. Olioa mihisean. 100 x 72 cm\nERAKUSKETAREN EDUKIA: Pérez Villaamil\nPérez Villaamil Corpus-ean


Su leiho egitura makina\nUnitatearen lehengai nagusia altzairuzko banda da, deskargatzeko marko elektrikoak, konformatzeko makinak, zuzentzeko gailuak eta luzera finkoko ebakitzeko gailuak (zenbakizko kontrol mota) mozten dute; Prozesatu beharreko altzairuzko zerrenda eskuz jartzen da deskargatzeko rackean eskorga edo garabiaren bidez. Eskuz estutu ondoren, lehengaiak eskuz bidaltzen dira erroiluak osatzeko makinara etengabe konformazio automatikoa lortzeko eta, ondoren, beharrezko piezaren tamaina ukipen-pantailaren bidez sartzen da luzera ezberdineko ateen markoen etengabeko ekoizpena gauzatzeko.\nEkipamendu honek arrabolen materiala hartzen du: GCr15 forjatutako errodamendu altzairua, hustuketa estutzea, bigarren mailako akabera eta leuntzea; Gogortasuna hrc58-60ra irits daiteke, kromatu gogorra\nOstalariaren egitura: hormako ohol motak, markoak hodi karratuko soldadura egitura hartzen du;\nTransmisio nagusia alaka-engranajeen transmisioa da, eta arrabolen talde bakoitzaren arteko transmisioa alaka-engranajeen transmisioa da\nIrabazteko abiadura: ≤ 0-10 m / min\nSuaren leihoetan egitura biribilkatzea\nDeskargatzeko egitura → gida elikatzea → konformatzeko makina → zuzentzeko mekanismoa → ebaketa hidraulikoa → deskargatzeko egitura\nPlaka elikatzeko lodiera (0,8-1,0) mm\nEkoizpen abiadura (0-8) m / min\nMotorraren potentzia nagusia 15-20kw\nErabilera nagusia Suaren aurkako leihoaren erdiko markoa\nTransmisioaren egitura Engranaje alakatua\n* Ulertu gaitzazu\nSaldu osteko sistema ezin hobea\n● Garaiz entrega azkarra, pertsonalizatutako froga azkarrak\n● Zerbitzu intimoa, doako orientazio teknikoko zerbitzuak nazio osoan\nAurreko: Suaren aurkako leihoaren uhala\nHurrengoa: 45 graduko angelua ebakitzeko makina\nSu leiho ekipamendua\nZulagailu konbinatu multifuntzionala\n45 graduko angelua ebakitzeko makina\nLore markoaren arku independentearen diseinua ...


Gaueko ostalaritzako ordutegiak mugatuko ditu Eusko Jaurlaritzak - Aia orio - Karkara.eus\nGaueko ostalaritzako ordutegiak mugatuko ditu Eusko Jaurlaritzak\nJuan Luis Romatet 2020-07-27 17:43\nCOVID-19 gaitzaz kutsatutakoen kopuruak gora egin du azken asteotan Araba, Bizkai eta Gipuzkoan. Horren jakitun, COVID-19aren jarraipen bazordea gaur bildu da Lehendakaritzan, eta zenbait neurri hartzea erabaki du. Neurri hauek aste honetan bertan jarriko dira indarrean, Nekane Murga Osasun Sailburuak arratsaldean emandako prentsaurrekoan iragarri duenez. "Birusa gure artean dago, eta ahaleginak biderkatu behar ditugu", nabarmendu du.\nHartuko diren neurri horietako batzuen berri ere eman zuen Murgak. Hala, ostalaritzari dagokionez, gauean lan egiten duten establezimenduen ordutegiak mugatuko dira. Taberna eta diskotekek 01:30erako itxi beharko dituzte ateak, eta ezingo dute goizaldeko 06:00ak baino lehen ireki. Aforoa %60koa izango da gehienez. Diskoteken kasuan, ezingo da pistan dantzarik egin, eta mahaiak jarri beharko dituzte. “Modu horretan, denbora gutxiago igaroko dute lokal hauetan, eta kutsatzeko arriskua txikiagoa izango da”, azaldu du sailburuak.\nOstalaritzarekin lotuta baita ere, gauerdiko 12:00etatik aurrera terrazetan eserita bakarrik kontsumitu ahal izango da, eta ezingo da hamar lagunetik gorako talderik sortu. Mahaien arteko metro eta erdiko distantzia ere bermatu beharko da.\nHilbeiletan eta hiletetan ere izango dute eragina jarraipen batzordearen neurriek. Gehienez 60 pertsona bildu ahal izango dira hilbeiletan zein hiletetan. Aforoaren %60 bakarrik baimenduko da espazio itxietan.\nMaskarari dagokionez, erabilera derrigorrezkoa dela gogoratu du, baina lan esparruan bere erabilera arintzeko aukerak azaldu ditu. “Langileak eserita badaude ez da beharrezkoa izango maskara jantzita eramatea; espazio komunetan, korridoreetan edo bileren kasuan, berriz, bai”.


garagardo estiloen aniztasuna – Talako Kantina\ngaragardo estiloen aniztasuna\nTradizioa eta nobedadeak\nEhundaka estilo daude (taula). Tradizioagaz, tokian tokiko zereal nekazaritzagaz, erreketako uraren mineralizazioagaz edo bestelako faktore sozioekonomikoakaz lotuta daude estilo klasikoen jatorria.\nCraft industria modernoa, ordea, iparramerikarrek berrasmatu eta hedatu dutela esan dezakegu, estilo klasikoei ingrediente eta ezaugarri aktualagoak emanez. Horietako asko, zelan ez, merkatuagaz dute zerikusi zuzena. Adibidez, lupulu landarearen perfume-industriaren gorakadagaz, besteak beste.\nEuskal Herrian, azken hamar urteotan, hainbat fabrika txiki sortu dira. Gainera, fabrika propiorik eduki ez arren, garagardogile nomadak ere gero eta gehiago dira: besteen fabriketan elaboratzen duten zerbeza egileak.\nGaragardogile bakoitzak bere erara interpretatzen ditu estilook. Batzuetan erarik klasiko eta tradizionalena errepikatu guran, beste askotan modu pertsonal eta kreatiboan, estiloa gaurkotu eta zerbeza berritzaileago bat elaboratzeko intentzioz.\nLager errubia tipikoa, hain tipikoa ere ez da munduko beste geografietako historiari erreparatuz gero. Hemen eta Espainian, gehien zabaldu den estiloa da azken ehun urtean, ia-ia fabrikatzen zen estilo bakarra bihurtu arte. Klima eguzkitsuagoak eta merkatuak zerikusi handia dute horretan: freskagarri modura hektolitroka saltzeko zerbeza izan da marka handien produktu izarra.\nCraft bierretan, zerbeza argiak ere egiten dira, zelan ez. Zerealen eta lupuluen zaporeak nortasun handiagoa hartzen dute, ordea, eta euren artean abaniko zabala topatu ahal dugu, koloreak hori bakarrik esaten baitigu: kolorea. Baina izan daiteke suabeagoa, mikatzagoa, azidoagoa…\nKantinan normalean edukitzen ditugun estilo batzuk hauek dira:\nZerbeza klaru, rubia, argia baina era berean azidoez edo oso lupulatuez aurrerago egingo dugu berba, aparte komentatzekoak dira-eta.\nBromak albo batera utzita, craft bier-zale tikismikis batek berehala erantzungo luke “tostada ez da zerbeza estilo bat”. Eta arrazoi du. Baina ulertu behar dugu nondik gatozen, ia-ia estilo bakarra komertzializatu den herrikoak garela eta, beraz, apur bat ilunagoa den edozein zerbeza berezia egiten zaigula.\nBaina, egia da: tostada guztiak ez dira berdin (eta ez mermeladagatik, bromista hori).\nZerbeza gorrien aniztasuna, multinazionalen zirkuitutik harago, oso zabala da. Hainbat estilo eta oso desberdinak topatu ahal ditugu, jatorri-tradizioaren edo horien interpretazioaren arabera, adibidez:\nBadute guztiek ezaugarri komun bat, asko sinplifikatuta, konpartitzen dutena: malta karamelatuak dira protagonista, neurri handiagoan edo txikiagoan.\nEntzungo zenuen honezkero igual izen hori: IPA. Lupulua da IPA estiloko zerbezetan jaun eta jabe, landare igokari bat, kogollo ederrak ematen dituena eta oso modan ipini dena azken urteotan. Supermerkatuko apaletan ere topatu ahal duzu (ez dizugu gomendatzen) marka handiek ateratako euren bertsio berriak.\nZergatik dago modan? Amerikanoek bultzatutako lupulu aromatiko berriek duten fruta eta landare usainak oso biziak eta erakargarriak direlako.\nZergatik ez dizugu gomendatzen supermerkatuko IPA bat? Aroma horiek oso bolatilak direlako eta berez egiten dutelako ihes, zenbat eta urrunagotik ekarri edo zenbat eta denbora gehiago pasatu apaletan, orduan eta usainbakoago.\nIPA moderno bat bere usain eta zapore bizi guztiekin disfrutatzeko, onena da fabrikatik zuzenean, hozkailuan gordeta eta botilaratu zen egunetik ahalik eta arinen irekitzea.\nDena den, tradizioari begiratuz gero, estilo honen ezaugarri nagusia ez zen aromatikoa izatea: mikaztasuna baino. Ezagutzen duzue istorioa? Inglesek euren zerbeza barkuetan eroaten zuten kolonietara. Pale ale bat (zerbeza argi bat), bidaian alperrikaldu egiten zena. Zer egin?\nErrezetan osagai biren proportzioak igo egin zituzten, kontserbante naturalak zirelako (direlako). Batetik, alkohola eta, bestetik, lupulua. Horrela sortu zuten kolonietara esportatzeko zerbeza argia: Indiarako moduko pale ale bat (IPA).\nZerbeza gogorragoa hasierako zerbeza argia baino, graduazio altuagokoa eta mingarra, ahoaren atzeko partean haginka egiten zuena. Baina, askoz hobeto ailegatzen zena urruneko portuetara.\nGaur egun, kontserbatzeko helburuekin baino, lupulua orain usain-festarako erabiltzen da, urtero ateratzen dira lupulu barietate hibrido berriak, eta, zerealeekin batera jolasean, konbinazio berri pila bat ateratzen dituzte garagardogileek, estilo berberaren subkategoriak-edo liratekeenak.\nDouble edo Imperial IPA\nKolore ilunak batzuetan ikaratu egiten duen arren, ez dira beti gogorragoak zerbeza beltzak; ez dute zertan. Hemen ere, aniztasuna enormea da eta sormenaren aukerak interminableak.\nBadaude zerbeza beltzak graduazio handikoak eta radler bat baino gutxiagodunak. Badaude beltz torrefaktuak, ketuak, mingarrak, pikanteak… Baina badaude ere oso dultzeak direnak, karameluak, zetatsuak, postre gozo baten parekoak.\nMalta mota gehiago erabiltzen dira, normalean, zerbeza beltz bat egiteko: malta argiak oinarrian eta, hortik gora, karamelatuak, erreak, ilunak…\nAzken urteotako kreatibidadetik tiraka, garagardogileek hamaikanaka osagai berri konbinatu dituzte zerbeza beltzekin: txokolatea, kafea, bainila, kanela, frutu sikuak, fruta gorriak, laktosa, pipermina, kresala, pertzebeak, bokarta… Benetan, horiek guztiak probatu ditugu noiz edo noiz zerbeza beltz batean guk Kantinan.\nEstilo nagusi bi dauzkagu:\nEta hortik aurrera, goian aipatutako konbinazioek eta alkohol graduazioak markatuko dute zerbeza batetik besterako diferentzia. Adibidez, Session Pastry Stout bat graduazio gutxiko zerbeza beltz eta dultze bat izango da. Edota Imperial Smoky Chilly Porter bat gorputza eta arima berotzeko moduko brebajea.\nSagardo antza hartu diozu zerbeza bati? Ez, ez dago pikatua, ez du zertan. Bueno, etiketan lager edo red ale badakar, agian bai, ozpindu egin da. Baina, esan gura duguna da, badaudela zerbeza estilo batzuk azidoak direnak. Tradizio handikoak dira, gainera, eta euren bertsio modernoak ere gero eta ugariagoak dira.\nHain zuzen, sagardoak eta zerbezak antzekotasun bat badute, gutxienez: saccaromyces cerevesiae. Legamia, alegia. Bakoitzak bere elaborazio eta fermentazio prozesu diferenteak dituzten arren. Baina tira, horiek frikien gauzak dira (ezagutzen dugu Kantinan horrelako datuak gustatzen zaizkion baten bat).\nZerbeza azidoek Belgikan dute tradiziorik luzeena eta famarik handiena. Alemanian ere badira estilo batzuk, hain azidoak izan barik, badutenak limoi eta sagardo puntu bat.\nHasieran, arraroa egiten zaio normalean argiak baino edaten ez dituenari, baina, gero, paladar batzuek ez dute besterik eskatzen. Sagardo zalea denak, adibidez, ensegida hartzen dio gustua. Egarria kentzeko ere, oso estilo freskoak dira horietako asko. Arrain koipetsu batekin maridatzeko idealak dira, azidotasunak ahoa garbitzen laguntzen du-eta.


Segurtasun Sailak alerta laranja aktibatu du bihar ostiralerako, kostaldeko itsas arriskuagatik nabigaziorako - 112 Larrialdiak - Segurtasun - Euskadi.eus\nSegurtasun Sailak alerta laranja aktibatu du bihar ostiralerako, martxoaren 6rako, 03:00etatik 21:00etara bitartean, kostaldeko itsas arriskuagatik nabigaziorako, eta kostaldeko lehenengo bi milietan olatu handienen altuera 5 m-tik gorakoa izatea espero da.\nEuskalmet Euskal Meteorologia Agentziaren arabera, bihar, ostirala, Azoreen gainean kokatutako Atlantikoko goi-presioek eta Europa barnealdean kokatuta dauden behe-presioek ipar-mendebaldeko fluxu indartsua ahalbidetuko dute. Horren ondorioz, gainazalean fronte okluitu bat hurbilduko zaigu, eta horri lotuta aire hotza atmosferaren erdiko eta goiko geruzetan.\nEgoera horren ondorioz ipar-mendebaldeko haize oso zakarra izango dugu, batez ere itsasertzeko eta Ebro haraneko hainbat puntutan, bai eta prezipitazio iraunkorrak ere Kantauri isurialdean, bereziki Gipuzkoan.\nTenperaturek nabarmen egingo dute behera, eta elur-maila 800 eta 1000 metro artean kokatuko da.\nEuskalmeten ustez, itsasoan ere egoera oso konplexua izango da, ipar-mendebaldeko haize zakarrak olatu handienen altuera 5 metrotik gorakoa izatea eragingo baitu ia egun osoan zehar. Gainera, litekeena da, itsaso zakarraren ondorioz pasealekuak eta malekoiak bustitzea, batez ere itsasgora inguruan.\nHorrela, bihar, ostirala, goizaldeko lehenengo orduetatik ipar-mendebaldeko boladakako haize zakarra izango dugu, eta ia egun osoan bere horretan mantenduko da. Gehieneko haize-kolpeak 100-110 km/h-koak izan litezke ageriko lekuetan (batez ere kostaldean eta Ebro haranean), eta agerikoak ez diren lekuetan, berriz, gehieneko haize-kolpeak 80 km/h-tik gorakoak izan litezke, bereziki kostaldean eta Ebro haranean.\nIpar-mendebaldeko boladakako haize zakar horrek fronte okluitu bat eta ezegonkortasun-lerroak ekarriko dizkigu, eta euri-zaparrada ugariak utziko dizkigute egun osoan zehar, batez ere Kantauri isurialdean. Prezipitazioak iraunkorrak izango dira batez ere Gipuzkoa ekialdean, eta 60 l/m2-tik gora meta daitezke ostiraleko 06:00etatik larunbateko, hilaren 7ko, 06:00etara bitartean.\nFrontearekin batera erdiko eta goiko geruzetan iritsiko den aire-masa hotzaren ondorioz elur-maila jaitsi egingo da, eta goizaldean 1000-1100 m inguruan kokatuko da. Elur-maila hori jaisten joango da goizean zehar eta 800-1000 m inguruan kokatuko da. Zenbait lekutan zertxobait gehiago ere jaits daiteke prezipitazio iraunkorren ondorioz, batez ere ekialdeko zenbait lekutan.\nIragarpen eguneratuak jarraitzea gomendatzen da Euskalmet (http://www.euskalmet.euskadi.eus ) eta Twitter (@Euskalmet ) bidez.


Gipuzkoak bere posizio ekonomikoa finkatzen du, salmenta datu “bikainak” ezagutu ondoren - Artikulua - ORAIN Gipuzkoa\nGipuzkoak bere posizio ekonomikoa finkatzen du, salmenta datu “bikainak” ezagutu ondoren\nMarkel Olanok Gipuzkoako enpresen salmenta datuen urteko laburpena aurkeztu du Cometelera egindako bisitan.\nMarkel Olano Gipuzkoako diputatu nagusiak honela laburbildu du, “salmentak, inportazioak, enplegua eta soldata-masa hazi egin dira 2018an, eta horiei esker, bigarren urtez jarraian, datu bikainak lortu ditugu”. Elgoibarko Cometel enpresara egindako bisita aprobetxatuz, diputatu nagusiak bere adierazpenetan azaldu du salmenten guztizkoa 6,6 puntu hazi dela, 5,8 puntu barruko salmentak eta 8 puntu esportazioak, 2017 datuekin alderatuta.\nSektoreka, Gipuzkoako Ogasuneko datuen arabera, industriako salmentak 6,5 puntu hazi dira, 0,7 puntu eraikuntzan eta 7,4 puntu zerbitzuen sektorean. Inportazioak 10,5 puntu hazi dira, enplegua 3,6 puntu eta soldata-masa 4,6 puntu. Datu horiek eman ondoren, hauxe azpimarratu du Olanok: “Zifrak adierazle guztietan igo dira eta horrek erakusten du Gipuzkoa ekonomikoki indartsua dela”.\nGipuzkoako Foru Aldundiko Ogasun eta Finantza Departamentuak argitaratutako Gipuzkoako enpresen salmenten urteko txostenak erakusten du, diputatu nagusiaren hitzetan, “datuak urteko azken hilabetean ere oso onak izan direla, eta urte bikain bat borobildu dutela. Hazkundea 2017an baino zertxobait txikiagoa izan da, batez ere, barruko salmenten hazkundea txikiagoa izan delako. Alabaina, esportazioen hazkundea handiagoa izan da. Nolanahi ere, adierazle guztien zifrak bikainak dira bigarren urtez jarraian, eta horrek Gipuzkoako ekonomiaren indarra erakusten du”. Gainera, enpleguari eta soldatei dagokienez, zera erantsi du, “erregistrorik onenak dira krisia hasi zenetik”.\n“Mundu zabaleko gertaera politiko eta komertzialek sortzen dituzten egoeren aurrean, gure industriaren lehiakortasuna garatzen jarraitzeko gure esku dagoen guztia egiten jarraitu behar dugu. Beti ere zuhurtziaz, baina determinazioz”, baieztatu du Olanok, zeinak ziurtatu duen Aldundiak industria sustatzeko programak babesten jarraituko duela, lurraldearentzat “ezinbesteko sektorea” delako, kalitatezko enplegua sortzeko eta beste sektore batzuk bultzatzeko duen gaitasunagatik.\nDiputatu nagusia Cometel enpresara joan da Ainhoa Aizpuru Ekonomia Sustapeneko, Landa Inguruneko eta Lurralde Orekako diputatuarekin eta Ana Beitia Elgoibarko alkatearekin batera. Foru arduradunei harrera egin diete enpresako zuzendari den Sandra Montesek, kontseilari delegatu den Miguel Angel Montesek, enpresaren sortzaileetako bat den Miren Pérezek eta negozio garapeneko arduradun den Oihana Telleriak. Lan bilera bat egin ondoren, foru arduradunak eta Cometeleko arduradunak enpresak Elgoibarren dituen instalazioak bisitatu dituzte, eta gertutik ezagutu ahal izan dute Cometelek egiten duen lana soluzio adimendunak diseinatuz eta fabrikatuz, mekanizatuko txirbilak, estanpazio-ebakinak eta hondakin metalikoak garraiatu eta tratatzeko; ekonomia zirkularrean sakontzen duen enpresa delarik.\nCometelek 30 urtetik gorako esperientzia du, 40 langile ditu, eta beste produkzio planta bat ere badauka Mexikon, beste sei langilerekin. Bere ezaugarri nagusia da “apustu irmoa” egitea internazionalizazioaren, berrikuntzaren, eta produktuaren dibertsifikazio eta garapenaren alde, Sandra Montes zuzendari nagusiak adierazi duen moduan.\nCometel, Gipuzkoaren indar ekonomikoaren adibide\nCometel ibilbide eta ospe handiko familia-enpresa bat da, 30 urteko ibilbidea bete berri du, eta hasieratik makina-erremintaren sektorean aritu da. Lehenengo urteetan, Cometelek makina-erremintarako osagarriak diseinatzen eta fabrikatzen zituen, eta 1993az geroztik, bere ahaleginak ekipoen azken erabiltzailearentzako soluzio osoak ekoiztera bideratuta daude.\nCometel enpresaren “espiritu globala” dela eta, Elgoibarko eta Mexikoko plantetatik egiten dute lan bost kontinenteetara, “erabiltzeko prest dauden soluzioak” eskaintzeko. Cometelek 20 herrialdetan baino gehiagotan du presentzia, eta bere bezero nagusiak dira automozio enpresa handien tier 1 eta tier 2 hornitzaileak, eta piezen fabrikazio-prozesuan sortzen diren metalen birziklatzaileak. Hain zuzen ere, nazioarteko orientazio handia duen enpresa bat da, bere salmenta guztien % 85a esportatzen baitu, zuzendari nagusiak adierazi duenez. Enpresaren beste apustu sendo bat berrikuntza da: “Berrikuntzak Cometelen lan prozesu guztiak hartzen ditu, diseinu eta ingeniaritzako hasierako faseetatik produkzio eta instalazioko faseetaraino”. “Pertsonalizazioa ere funtsezkoa da. Gure gaitasun teknologikoak eta malgutasunak aukera ematen digute planteatutako premia bakoitzerako soluzio espezifikoak diseinatzeko”, gaineratu du Montesek.\nDiputatu nagusiaren hitzetan, “Cometel bezalako enpresak Gipuzkoaren izaera ekonomiko eta industrialaren adibide garbiak dira: etengabeko hobekuntzaren eta berrikuntzaren alde ari diren eta munduari begira dauden enpresak dira”. Horrez gain, “bigarren urtez jarraian lortu ditugun salmenta datu onek agerian jartzen dute Cometel bezalako enpresek egiten duten lan bikaina; eta erakusten dute Gipuzkoa gero eta indartsuagoa den industria-lurralde bat dela”, adierazi du diputatu nagusiak.


Han eta Hemen | 2021eko Irailaren 02a\nBil Ta Garbiko hautetsiak eta teknikariak aurkezpenean\nMartine Bisauta Bil Ta Garbisindikatuko presidenteak etaMichel Ibarra hondakin geldienpresidente-ordeak aurkeztudute, eraikuntzako hondakinenkudeaketa iraunkorrentzat egitasmoberria.Legez kanpoko bastimendukoisurketen aurka borrokatzeko,aurkeztu dokumentuak, sindikatuareneremuan garatzen aridiren eta egon daitezkeen guneeta proiektuen zerrenda arduradunekaurkeztu dute. Hondakingeldiak berreskuratzeko eta biltegiratzeko,obra publikoetanbilduak (lurra eta harriak, hormigoia,adreiluak, teilak...), legezkanpo botaiak izan daitezenbabesteko xedea du.Presentatu den eskema berria, biurte baino gehiagoko lankidetzaeta lan prospektiboaren ondorenaurkeztua izan da. Parte hartudute: Bil ta Garbiko zuzendaritzabatzordeak (COPIL), ingurumenerakoelkarteek (CADEeta SEPANSO), bastimendukoprofesionalek, Trantsizio EkologikokoAgentziak (ADEME), Estatuarenzerbitzuek, Akitania Berriaeskualdeak, Departamenduak,Euskal Elkargoak, SCOT egiturak,Lurzoruaren Tokiko Erakunde Publikoak(EPFL), Eskualdeko EraikuntzarakoBatzordeak (CERC),laborantzako aktoreek, bai etalurraldeko sindikatu desberdinek.\nEkoizpen guneetarikahalik eta hurbilen\nGuneen bilaketa hunek,lurraldeko 9 azpi sektoretanbanatu dituzte, hurbiltasunarenlogika errespetatunahian. Ekonomikokieta ekologikoki eraginkorraizaiteko, hondakinenkudeaketa ahalik etahurbilen egin behar delaerrana izan da. Ekoizpenguneak, 15 km-ko inguruan,obra lekutik 25 batminututan plantatu nahiukan dituzte. Hau delaeta, herri batzutan, gunebatzuk atxikiak izan dira.Herriko Etxeekin, enpresekineta ingurumen elkarteekinadosturik, hiru urtez kontsultatuondoan. Bil Ta Garbi sindikatuakhondakinak kudeatzeko, gunepotentzialen zerrenda aurkeztudu. Herri horiek dira: Angelu,Ahetze, Ainhiza-Monjolose, Arbona,Bidarte, Gotañe-Zihiga,Irulegi, Izura, Larresoro eta Senpere.Aurtengo urte bururatzeanzehazki jakinen da zenbat guneeta xuxen nun izanen diren.Bil Ta Garbiko arduradunekazaldu dute jadanik 8 proiektugaratzen ari direla: Ahurtin,Bardozen, Erangon, Ezpeletan,Senperen, Urruñan, Zuraideneta azkena Nafarroa aldean,Beran.\nLehen ekipamendu dispositiboaplantan jartzeko, hunkiakdiren Herriko Etxe guziekinegina izan da, ondotik Bil TaGarbi sindikatuan diren hautetsiekonartu dutena. Etapa berribat idekitzen da, hasierakoikerketa sendotzeko eta sakontzekogisan, interesatuakdiren Herriko Etxe bakoitzarekinlankidetzan.Horrela, lehen ikerketek, azterketateknikoa eta kontsultaluzea egin ondoan, identifikatuahal ukan dituzte: jadanikfuntzionatzen duten 37 gune,garatzen ari diren 8 gune etabeste 13 hondakin toki potentzialak.\nErronka handia: 800.000tona urtero kudeatzeko\nEraikuntzako CERC sektorekoegituraren arabera, 800.000tona dira urtero kudeatu behardirenak. Gaur egun 37 toki dirahondakin horiek errezebitzenahal dituenak, erakutsiz eskashandia badela eta horrenondorioz praktika txarrak eragitendituela (legez kanpokobotatzeak).Plan berri horrekin hautetsieksaihestu nahi dute nolanahikahondakin botatzea, denen artekokohesioa lortuz.\nHan eta Hemen | 2021/09/02\nUztailaren 4tik 31ra, 250 bathaur jin zaizkigu Perkain pilotaikastaroetara. Aste bateko 4ikastaro desberdinetan banatuakizan dira. Hamar bat gaztekez dute parte hartu ahalizan Covid kutsadurarengatik.Urte huntan ere, gazteak BaigorrinOronozia egoitzan aterpetuakizan dira.Goizero, haurrak pilotan ariziren (esku huska, xare, xistera,pala...) eta arratsaldeetanikastaroen arabera besteaktibitate batzuk proposatuakizan zaizkie (igeriketa, paintball,rafting, vtt, tyrolienne).\nBanka eta Ortzaitze artekopilota plaza, trinket eta ezkerpareta guziak erabiliak izandira.Horretarako Perkainek, herrienauzapezak eskertzenditu, urririk prestatzeagatik.Parte hartzaile batzuk kanpotiketorri badira ere, %96akEuskal Elkargoaren eremutiketorri dira. Nesken parte hartzeemendatzea kontutan hartzekoada, 51 aurten, 31ren kontraiaz.Aurten, Sara, Baigorri, Uztaritzeeta Senpere izan dira 4 herriparte hartzaileenak.\nTradizioakdioen bezala, jokalari profesionalzonbait ikastaroko ikasleenikustera eto...\nElena Semerena Donostei, Baigorri\nEuskaldun baten gutuna, bere\nbizia karrikarte gerlan\nHiru aste egon naiz lehen lerroan,anitz borrokatu gira eta hilanitzekin karrika arte bat hartudugu. Egun guziz bonbardaketakbadira, denetan obusak eztandaegiten dute. Arratoiak, zorriaktrantxadatan ibiltzen dira, janezgure lagunen gorputzak. Anitzeuri egin du, gure karrika arteaklohiz beteak dira, ibiltzeko zailada. Kasik egun guziz arroilak berrizegin behar ditugu, obusengatik.Berriz egiten ditugularik abereak(zaldiak) eta jendeak hilak atzemaiten ditugu bainan erejende lurperatuak bizi izan direnak. Lehen lerroetan ez da loegiten ahal, sobera beldur gira, Alemanek ilargiko bolanderakbotatzen dituzte, ez dakigu noiz jiten diren.\nDenek elgarrekindena partekatzen dugu, oroitzapenak, argazkiak.Egun guziz...


Eremu horia izaten jarraitzen du Zarautzek, 244,14ko intzidentzia tasarekin - Zarautz - Zarauzkohitza.eus\nEremu horia izaten jarraitzen du Zarautzek, 244,14ko intzidentzia tasarekin\nIhintza Elustondo-Dorleta Agiriano Lai 2021-01-15 13:29\nAtzoko probetan hiru kasu positibo zenbatu zituzten Zarautzen, eta aurreko bi egunetan bezala, 244,14koa da kasu metatuen tasa. Azkeneko zazpi egunetan 21 emaitza positibo izan dira herrian. Eskualdean, Aian, Aizarnazabalen eta Zumaian daude 500eko intzidentzia tasatik gora.\nEusko Jaurlaritzaren Osasun Sailak emandako datuen arabera, atzoko probetan hiru lagunek eman zuten positibo Zarautzen. Aurreko bi egunetan bezala mantendu da intzidentzia tasa, beraz: 244,14koa da une honetan eta, hala, eremu horia izaten jarraitzen du Zarautzek.\nAzkeneko zazpi egunetan –aurreko ostegunetik, urtarrilak 7, atzora arte– 21 positibo baieztatu dituzte herrian: hiru atzo, bi herenegun, bat bera ere ez asteartean, bost astelehenean, bi igandean, sei larunbatean eta hiru aurreko ostiralean.\nAurreko zazpi egunekin alderatuta, beraz, behera egin du atzemandako kasuen kopuruak. Izan ere, abenduaren 31tik urtarrilaren 7ra bitartean, 36 izan ziren detektatutako positiboak. Gaurko eta aurreko ostiraleko intzidentzia tasei erreparatzen badiegu ere beheranzko joera islatzen dute datuek: esan bezala, 244,14koa da gaur, eta 265,56koa zen duela astebete. Dena den, Zarautz eremu horia zen aurreko ostiralean ere, eta oraindik ez du lortu hortik irtetea.\n31 positibo eskualdean\nEskualdean, berriz, atzo 31 positibo zenbatu zituzten guztira. Zumaian dute egoerarik txarrena; hamahiru positibo zenbatu dituzte herri horretan, eta 926,02ko intzidentzia tasa dute gaur-gaurkoz. Eremu gorrian segitzen dute herri horretan, eta, beraz, itxita egongo dira mugak.\nSarrera-irteerak debekatuta dituen beste herri bat Aizarnazabal da. Atzo ez zuten batere positiborik zenbatu herri horretan, baina azken egunetako positibo kopurua dela eta, 7.412,22ko intzidentzia tasa dute han; beraz, herritik atera gabe jarraitu beharko dute bertako bizilagunek. Aian ere 500eko langa gainditu dute, atzo zenbatu zituzten bi positibo berriak kontuan izanda; 503,78ko tasa dute han egun. Ikusteko dago oraindik Osasun Sailak astelehenean herri horretako mugak ixtea erabakiko duen ala ez.\nAzpeitian lau positibo berri baieztatu zituzten atzokoan. Azken astean atzemandako kasuak kontuan izanda, urriaz geroztik izan duen intzidentzia tasarik baxuena du gaur-gaurkoz Azpeitiak: 274, 45. Horrenbestez, 300eko langatik jaitsita, eremu horira igaro da herria.\nGainontzeko kasu positiboak honako herri hauetan zenbatu zituzten atzo: Orion, lau; Azkoitian eta Zestoan bina; eta Getarian bat. Herri horien artean, Orion dute intzidentzia tasarik altuena: 407,7ko tasa dute egun, eta eremu laranjan daude herri horretan. Bestalde, Errezilen eta Beizaman ez dute positiborik atzeman azken orduetan.


«Sorkuntzak beldurra eta galderak behar ditu» — dantzan.eus\nHemen zaude: Hasiera › Hemeroteka › «Sorkuntzak beldurra eta galderak behar ditu»\n«Sorkuntzak beldurra eta galderak behar ditu»\nKoreografo eta dantzaria\nBeldurra duela aitortzen du. Ez zaio iruditzen ezkutatu beharreko sentimendua denik, eta ez du ezkutatzeko ahaleginik egiten. Ez du ezkutatzen. Xalotasun irribarre urdurizko bat adierazten du. Dantzan ari denean bezainbat adierazten du hizketan ari denean ere. Besoak gora eta behera, eskumuturrak ezker-eskuin, begirada aurre eta atze, koreografia oso bat gertutik gerturako komunikazioan ere.\nBeldurra dauka Jone San Martin dantzari eta koreografoak (Donostia, 1966), badakielako «etxean arrakasta izatea dela zailena». Hamar urte baino ez zituen Donostian bertan dantza ikasten hasi zenean, Mentxu Medelekin. Sei urte egin zituen ikasketa horiek burutzen, 1976tik 1982ra, Silueta Gimnasioan lehendabizi, eta Thalia Dantza Estudioan ondoren. Artean ez zuen pentsatzen noizbait koreografo ere izango zenik, eta ia 30 urte beranduago Donostiako Viktoria Eugenian bere lan bat aurkeztuko zutenik. Espainiako Balet Nazionalean eta Belgikako Ulmer Theater and Ballet Royal de Wallonien dantzatu zuen gero, eta 1992an, William Forsythek zuzendutako Frankfurteko Baletean sartu zen. 2003tik Frankfurteko The Forsythe Companyn aritzen da. Dantzari eta koreografo lanak uztartzen ditu. Forsythe estatubatuarrak landutako bide berritzaileei jarraitzen die San Martinek berak, nahiz bere nortasunarekin izan.\nDuela astebete estreinatu zuen Dantzaz konpainiako dantzari gazteentzat sorturiko Gorputitz ikuskizuna. Estreinaldiaren bezperan, ikuskizunari eman beharreko argia zein zen erabakitzen ari zela, urduritasuna eta beldurra ageriko zituen artean, baina entzumenean arazoak izan dituen dantzariak ezinbestean du aurrera egiteko kemena ere. «Gure gizartea oso mezu estandarretan bilduta dago. Hasiera batean pentsa zitekeen entzuteko dudan zailtasuna oztopo izan zitekeela dantzari izateko,baina eragozpen horiek beste baliabide batzuk ematen dizkizute, eta aurrera egiteko indarra».\nZer sentitu duzu agertokia huts-hutsik eta argi-itzaletan ikusi duzunean?\nAsko gustatzen zait argi proben une hori. Argien hautaketa oso zaila da, baina era berean interesgarria. Agertokia huts-hutsik ikusten duzunean zuk zeuk ipini behar dituzu gauzak. Irudimena erabili behar duzu. Dantzariak kokatzen dituzu, mugimenduak... eta intimitatea gustatzen zait horretarako. Gaur bizpahiru lagun egon gara proba horiek egiten. Elkarrekin iritziak trukatu, eta denen artean amets bat osatu.\nKoreografoaren lana dantzari estuki loturiko gauzez haratago doala garbi erakusten du horrek. Argiak, agertokia, soinua...\nBai, gauza asko dira. Mugimendua, zer-nolako irudia eman nahi duzun, zertaz hitz egiten ari zaren, nola aurkezten duzun. Viktoria Eugenia antzokia oso tradizionala da. Nire ideia zen ea nola atera gintezkeen tradizio horretatik, baina antzoki berean, agertoki berean.\nNoiz hasi zinen koreografo sentitzen?\nDantza egiten dudanean ere sorkuntzan sartzea gustatzen zait. Forsytherekin ia 17 urte daramatzat, eta berak ematen dit horretarako aukera. Material asko-asko sortzen dugu, eta berak askatasun handia eta ardura handia ematen digu. Pixkanaka hasi nintzen irudikatzen nik neuk nola egingo nituen mugimendu batzuk...\nDuela hamar bat urte hasiko nintzen. Lehenengo solo bat prestatu nuen, eta pixka bat geroago beste bi koreograforekin lan partekatu bat egin genuen. Oso arriskutsua eta minimalista zen. Garai horretan behar hori nuen. Hiru pertsonaren artean koreografia bat egitea oso zaila da, baina interesgarria ere bai.\nEz dut uste. Orain koreografo asko dira beste esparru batzuetatik datozenak, eta horietako batzuk inoiz dantza egin gabeak, gainera. Dantzaren ideia ulertzen dute ,eta oso interesgarria da haien ikuspuntua. Beste ikusmira bat daukate.\nEz dituzue hartzen arrotz edo intruso modura, beraz?\nEz, ez, niretzat oso aberasgarria da horien egitekoa. Oso desberdina baita barrutik edo kanpotik begiratzea.\nOhiko koreografia bat ez zenuela sortu nahi esan duzu. Zer da ohikoa dantzan?\nBueno, urte asko daramatzat dantzaren munduan, eta aurretik egin dudan guztiak eragina dauka. Donostiara etorri naiz lan hau sortzera, eta kontuan izan behar dut non erakusteko sortu behar dudan. Oso desberdina da Viktoria Eugeniarako izan ala Tabakalerarako izan. Hala ere, badaude elementu berezi batzuk lan honetan. Isiltasun asko dago, ez dugu musika ohikoa den moduan jarraitzen, eta, horrez gain, lekuarekin ere jokatu dugu...\nIsiltasunaren aldarria musikari zenbaiti ere entzun izan diogu, baina ez orain artean dantzari bati. Zer du isiltasunak zuretzako?\nIsiltasuna dagoenean guk geure gorputzarekin soilik musika egiteko posibilitatea edukitzen dugu. Niretzako hori da, beharbada, dantzaren punturik interesgarriena. Ez daukagula ezinbestean kanpoko musikarekin loturarik izan beharrik. Bakoitzak bere barnean izan behar du musika. Frankfurten lan asko egiten dugu inprobisazioarekin, eta inprobisatzean asko igartzen da bakoitzaren musikalitate hori. Erritmoa jarraitzen baduzu soilik, zure gorputzak erritmoa bakarrik agertzen badu , monotonoegia geratzen da, monologo bat izango balitz bezala. Hor interesa galtzen da. Baina isiltasunean eta inprobisazioarekin bestelako mugimenduak ere ateratzen dira.\nInprobisazioa da dantzaren bide berria marka dezakeen ezaugarria. Zer geratzen da gainontzean?\nGuk Stuttgarten dagoeneko ez dugu dantza pausoekin lanik egiten. Ia batere ez. Oso gutxi dauzkagu. Egiten duguna da egoera berezi batzuk aurkitu, eta buruan dauzkagun ideiekin jolastu.\nDantza klasikoa agorturik dago?\nDantza klasikoa ondo egina izugarri polita da. Gertatzen da baletaren iragana hain dela handia, ahaztu egiten zaie hura egiten dutenei pentsatu egin behar dela orain nora joan litekeen. Klasikoa hor dago, eta teknika modura interesgarria da. Ondo dago egitea, baina galdera egin behar dugu, «hemendik nora goaz?». Oinarri moduan oso ondo dago, eta guk ere erabiltzen dugu, baina Forsythek zera esaten digu: «Nahi dut teknika klasikoa jakin dezazuen baina beraz ahazteko». Eta ezin da ezer ahaztu aurrez ez baldin baduzu ikasi. Klasikoa oso diziplina betea da, konpletoa, nahiz eta lurra ez den askorik lantzen.\nDiziplinaren zentzua garatzeko egokia omen da klasikoa.\nBai, oso jende diziplinatua eta langilea ateratzen da klasikotik. Baina oso ona izaten da, era berean, beren arau eta norma horiek puskatzea. Musikarekin gertatu da, eta dantzarekin gerta liteke.\nGorputitz izena jarri diozu koreografiari. Gorputzaren lengoaia garatuena al da dantza?\nBai, pentsatzen hasi nintzen zein ote den gorputzaren hitza. Mugimendua izan liteke akaso... Eskutitz hitzarekin ere jolastu nahi nuen, hain da iradokitzailea. Gorputza eskutitz bat idazten irudikatu nuen. Gainera, hitza eta ahotsa, gorputzaren soinuak...\nKoreografo bezala gehiago kezkatzen zaitu pausoen perfekzioak ala intuizioari ateak zabaltzeak?\nIntuizioari bideak zabaltzea izan da Gorputitz-en erronka nagusia. Donostiara etorri nintzenean ez nekien zer egin behar nuen, inondik inora ere. Bederatzi dantzari nituen aurrean, eta asko pentsatu gabe esan nien «bat, bi, hiru, hasi mugitzen», eta mugimendu horietatik hasi ginen koreografia sortzen. Uste dut biak behar direla, diziplina eta intuizioa. Burua ezinbestekoa da pentsamendua berotzeko, eta gero ikusi behar da intuizioak nora eraman dezakeen pentsamendu hori.\nHorretarako zentzuak argi izatea ezinbestekoa izango da, ezta?\nBai, jakina. Adi egon behar da. Beldurra ematen du hasiera batean dena intuizioaren esku uzteak, batzuetan uste dezakezulako irrigarri ari zarela.\nEta zuk izaten al duzu beldurra?\nNik ere bai, handia. Baina beharrezkoa ere bada beldur hori. Sorkuntzak beldurra eta galderak behar ditu. Baina askatasuna ematen diet dantzariei. Esaten diet ez zaidala batere axola lurrera erortzen badira. Arriskua hartzera bultzatzen ditut, dantzaren ikuskizunak bizia izan behar du. Eta hori ikusi egin behar da.\nDonostian hasi zinen dantza ikasten eta aurrenekoz egon da zure koreografia bat Donostian. Zer transmititzen dizu Viktoria Eugeniak?\nGoxotasuna eta, aldi berean, zerbait puskatzeko gogoa ematen dit. Horrelako antzoki batek zer ideia ekar dezakeen aldatzea izan da erronketako bat. Jendea Viktoria Eugeniara etortzean ideia jakin batekin etortzen da, zer ikus dezakeen ideia bat eginda etortzen da. Nik planteatu nahi izan dut ea zer gerta litekeen beste moduko proposamen batzuk ikusten baditugu.\nZergatik ez da iristen dantza herritarrengana beste arte adierazpide batzuk bezainbeste? Zer falta du?\nEz da erraz erantzuten. Dantzari oso onak daude Euskal Herrian, maisu onak, eskola asko, euskal dantzak... Klasikoko urrats askok euskal dantzetatik hartu zuten inspirazioa. Ez dakit zergatik ez den iristen jendearengana behar beste. Besteak beste, publizitatea ez da ondo egiten, ez dantzarekin, ez antzerkiarekin... Hemen apenas ikusten dira iragarki kartelak obrak iragartzen. Frankfurten, esaterako, bai kalean bai metroan opera, antzerkia, dantza, musika, museoak denak iragartzen dira, tradizionalenetatik alternatiboenetara. Eta hori oso ona da. Hemen, prentsan baino ez da iragartzen ia-ia. Jendeak berak bilatu egin behar izaten du. Beste toki askotan hiriak berak aurkezten ditu denetariko aukerak.\nMundu zaharkitu batekin lotzen du jendeak oraindik ere?\nBai, irudi hori du dantzak, neurri batean. Dantzarekin dagoen ideia askatu, airea eman eta beste ideia bat eman behar dugula uste dut.\nForsytherekin lan egiteak esan nahi du denbora luzerako lan egitea. Irakaspena luzea da. Ez dira di-da ulertzen diren gauzak. Buruak ideiak uler ditzake denbora laburrean, baina gero gorputzak ideia horiek asimilatzeko denbora gehiago behar du. Esperientzia eta praktika asko behar da. Eta hori oso ondo lantzen du Forsythek. Horrez gain, oso gauza desberdinak egiten ditu. Oso jakingurazalea da. Gauza guztiak interesatzen zaizkio.\nDantzan jarraitzen duzu oraindik. Noiz arte jarraituko zenuke?\n44 urte bete ditut, eta ez dakit noiz arte jarraituko nukeen. Egia esan, ni ondo sentitzen naiz. Ez dakit publikoak zer pentsatuko duen, baina nire gorputzak ondo erantzuten du, eta gero eta gusturago nago.\nAsmoa duzu Frankfurten jarraitu eta zure sorkuntzak uztartzeko?\nBai, oraingoz bai. Frankfurten etxean bezala sentitzen naiz. Forsythek eta biok gauzak egin nahi ditugu elkarrekin, eta aldi berean, berak askatasun handia ematen dit mugitzeko.\nGustura etorriko nintzateke. Gogoa badaukat. Nire asmoa zubi baten tankerako lana egitea da Frankfurt eta Donostia artean. Han egiten duguna honantz ekarri, hemendik urdaiazpikoa eraman..., kar-kar.\nChristine Bürkle alemaniarra. Dantza egiten duenean hunkitu egiten nau, baina ez dakit zergatik. Badago zerbait ez duguna ulertzen, baina hunkitu egiten gaituena.\nWilliam Forsythe eta Xavier Le Roy .\nPina Bauschen Café Müller.\nDantzatzeko leku bat?\nEdozein leku da egoki. Ahal bada egurrezko lurra duena.\nDantza ez den beste arte adierazpide bat?\nZinema, koreografia handi bat delako. Baina generoak nahastea ere gustatzen zait.\nEgiteko daukazun koreografia bat?\nEz dut halakoetan gehiago pentsatzen. Momentuan bizi naiz.


HOTS BEGI DANBOLINAK: febrero 2013\nELURTE HANDIA ARAMAION, 1830ean\nOtsaila izenaren etimologia otso hitzetik etor daitekeela diote gaiari buruz dakitenek. Bada esaera zahar bat ere, negu eramangarria denean “Otsoak ez du negua jango” dioena, lehenago edo geroago hotzak eta berak dakartzan kalteak agertuko direla gogoratu nahi izango balu bezala. Oraintsu izan ditugun elurteak esaera horrekin muga genitzake. Eta ziurrenik, aramaixoarrek horrelako zerbait oroitu zuten 1830eko otsailean ere, egundoko elur jasa izan baitzen ibarrean, biztanleen artean beldurrak toki hartuz.\nElur ekaitzak sekulako neurriak izan bide zituen eta Udalak bere ahuleziatik erabaki behar izan zuen herritarrengana nolabaiteko babes eta laguntza eramateko. Horrela, otsailaren 25ean, Frantzisko Antonio Ruiz de Mazmela alkatearen agindupean udal-justiziako arduradunek bilera egin zuten. Begira nola hasten zen bilerako akta:\n“Los señores constituyentes manifestaron la triste situación en que se había visto y se hallaba aún en el dia el valle a consecuencia de las nebascadas tan extraordinarias, por las cuales un número grande de habitantes habían quedado en grave situación..”\n“Nebascada” hitza erabiltzen du Frantzisko Maria de Zuazu idazkariak. Bideak itxita zeuden eta ezin zen baserrietara iritsi. Bestalde, eraikinek kalteak pairatu zituzten eta hotzak arriskutan jartzen zituen baserritarren biziak.\n“…que en tales circunstancias no pudiendo mirar con indiferencia la suerte desgraciada de los habitantes en temporal tan extraordinario, y sin embargo de hallarse absolutamente sin fondos algunos…”\nAramaioko Udala defizitean zegoen. Frantziarren kontrako gerran pilatutako zorrak artean ordaindu gabe zituen eta Arabako Diputazioak estu lotzen zituen aramaioar sakelak, ahalik eta diru gehien atera nahian. Gauzak ez zeuden bat ere goxo. Hala ere:\n“… para hacer frente a las precisas urgencias que requiere el caso, no teniendo caudal ni arbitrio alguno el Santo Hospital de este valle, y no queriendo por ahora recurrir a exacciones violentas a los pudientes, se acuerda se exija el arbitrio de dos reales en azumbre de vino clarete hasta fin de febrero, destinando exclusivamente su producto al socorro de los infelices necesitados para lograr el loable objeto de que no perezcan por falta de subsistencia, y mediante a que el arbitrio acordado no puede producir para atender en el momento las necesidades que son indispensables y remediarlas, se admitió la oferta del Regidor Preheminente (1) de hacer los adelantos necesarios, autorizándose al mismo para hacer los socorros según le dicte su prudencia, esperando no llegara el caso de perecer persona algua por falta de subsistenca precisa y dando cuenta a esta junta si el temporal siguiese en su crueldad, para resolver lo conveniente y todo ello bajo la reserva de dar cuenta al valle en la primera reunion general”\nGure historia hurbilak behin eta berriz erakusten digun bezala, gehien ahal zutenei eskatu edo exijitu beharrean, txurruteroen ahalmenean utzi zen orduan ere kaltetuentzako laguntza. Bestalde, bilera 25ean egiten ari zela kontuan izanda, ez dirudi diru asko egingo zenik otsailaren amaiera bitartean.\nAlkateak bileran adierazi zuenez, auzoetako egoera oso larria zen eta ezinbestekoa zuten baimena ematea teilatuen konponketari ekiteko, udal sindikoaren aldez aurreko inspekzioa burutu aitzin, udal arauak markatzen zuen bezala.\n(1) Urte hartan Julian Domingo Etxebarria zen karguan zegoena.\nPublicado por Josemari Velez de Mendizabal en 6:11:00 No hay comentarios:\nEtiquetas: 1839, Aramaio, elurtea, nebascada\nPABLO URANGA PINTOREAREN BI MARGO LAN\nTxoko honetan iaz argitaratu nuen idazki batean Arrasateko Karrikiriren sendiaren nondik norako batzuk aurkeztu nituen, batez ere abizenaren eta 160 urtez zabalik egon den dendaren inguruan.\nGaur Euskonews aldizkarian Karrikiri sendia dakart berriz ere azalera, oraingoan Pablo Uranga pintorearekin erlazionatutako albiste batekin. Izan ere, karrikiritarrek edo Urangak dioen moduan “los resustas” oso harreman onak izan zituzten Gasteizko artistarekin eta honek pare bat lekukotasun artistiko utzi zizkien XIX. mende amaieran, Arrasaten egiten zituen egonaldietan.\nMargo lan horiek ez ditut Pablo Urangaren katalogoan ikusi eta interesgarria iruditu zait ezagutaraztea, lan horien berri izan dezagun. Bihoakio nire eskerrona Roberto Aranzabal Resustaren sendiari.\nArtikulua Euskonews agerkarian irakur daiteke:\nPablo Uranga-Arrasate erlazioari buruz gehiago jakin nahi duenak jo beza:\nKarrikiri sendiari buruzko gehiago:\nPublicado por Josemari Velez de Mendizabal en 6:01:00 1 comentario:\nEtiquetas: Euskonews, Karrikiri, Pablo Uranga, Resusta\nARAMAIO, BECERRO DE BENGOAREN DESKRIBAPENEAN (3tik...\nPOSTA BULEGOA ARRASATEN, 1845ean


Hizkuntzen gorabeherak - bizkaie.biz\nEuskerea berbagai III. urtea // 64. zenbakia\nZorrak eta ofentsak alde batera itxita, baita gaztelaniaz eguneroko ogia eskatu eta euskeraz egun honetakoa eskatzearena, fija gaitezan azken bi aditzakaz bakarrik.\nGaztelaniaz tentazinoa txarra da, beraz behean dago, infernuaren partean; euskeraz, ostera, tentaldia ez da goraka edo beheraka posizionetan, hori baino, joatearen efektua baino ez dau aitatzen.\nBestalde, euskerazko kasuan, gatxetik atara behar gaitu jaungoiko jaunak, baina gaztelaniaz librau besterik ez; ondorioz, pentsau geinke euskaldunontzat, gatxak zuloak lakoak zirala eta honeetatik “urten” egin behar dala.\nHonen beste adibide bat da jaungoikoaren gortean azaltzen diran personen kokapena; jaungoikoaren ezkerretara dagoala, edota eskumatara, gauza sano diferenteak dira, antza danez. Zentzu bereziren bat izango dau, beraz, ezkerra edo eskumea izateak.\nAzken batean, hizkuntza bakotxak bere erreferentzia kulturalak daukaz, eta erlijino kristinauaren kulturalizazinorako, ezinbestea zan hizkuntza bakotxaren parametro horreek barruratzea, gerora erlijinoarenak ezarri ahal izateko. Amen.\nNeuk ez dakit zerua existiduten dan. Ez dakit gizakiok, onak izan ezkero, zertan joan behar dogun zerura hil eta gero. Antza, ez deuskue itxi gura ezta betiko lozorroan lasai egoten: hil eta pakea. Ez ba, jaungoinkoak neska-mutil finak eta fededunak bere ondoan gura dauz, zeru goienetan, aingeru eta arima artean.\nBertigo kontuak alde batera itxita, berbetan gabizenean, ez dogu ikusten zenbat gauza sinisten dogun konturatu barik. “Goian bego” esaten dogunean, ez al dogu ikusten hildakoaren gorpua benetan behean dagoala, goian baino? Eta orduan, infernua zergatik dago behean?\nHoneek kontu guztiak dudan imintekoak dira, baina ezelako erreparorik barik, ehunka urtez gure hizkuntzearen parte diren mailegu semantiko-kulturalak jagoten doguz. Har daigun aztergai jaunartzea, eginda daukagun danok ezagutuko dogun otoitzea:\n“Gure Aita zeruetan zarana\nzeruan bezala lurrean bere.\ngeuk bere geure zordunai\nparkatzen deutsegun ezkero\nbaña atara gagizuz gatxetik.”\nEta hemen bere gaztelaniazko bertsinoa (atzera be, parkamen eskean hasi behar dot, baina konparazinotarako hurren daukagun hizkuntzea berau da):


Errigoraren kanpainaren aurkezpena iaz Oiartzungo Labore Oarson.\nSardexka bila dabil Saretuz proiektua Nafar Hegoaldeko uzta zabaltzen laguntzeko. Bosgarren urtea du honakoa Saretuzek Errigora, Nafar Hegoaldeko Uzta Eskutik Eskura kanpaina egingo duela, eta etzi (asteazkena) izango da aurkezpena Gau Txori elkartean 19:30etik 19:30era. Oraingoan, Nafarroa hegoaldeko olioa eta kontserben txanda izango da, eta kanpaina aurkeztearekin batera, bertaratutakoen artean lan banaketa egin eta dastaketa egiteko aukera ere baliatuko dute.\nKanpainaren bidez, Errigoraren komunitatea trinkotzea du helburu Saretuz proiektuak, “bost urte hauek horretarako balio izan dute, ibilbide oparoa izan da, eta orain arte urratutako bideak zabalik mantendu eta horretan sakontzeko erronka dugu”.\nAurkezpena irekia da, eta herritar guztiak animatu dituzte parte hartzera.\nErrigorako saskiak pasaitarren zain\nNork: olatz mitxelena - Urr 25, 2018\nErriberaren eta zure etxeko sukaldearen ...\nNork: erik gartzia - Mar 7, 2018\nNork: ikerne zarate - Aza 3, 2017\nHerri lana ardatz hasi du Errigorak kan ...\nNork: ikerne zarate - Urr 27, 2017


Publizitateari eta prezioen transparentziari buruzko arauak betetzen ez dituzten gasolindegiei zuzendutako sustapena | Consumer\nPublizitateari eta prezioen transparentziari buruzko arauak betetzen ez dituzten gasolindegiei zuzendutako sustapena\nSenatuak gaitzetsi egin du nekazaritzarako gasolio profesionala ezartzea eskatzen zuen mozioa.\narabera: Osteguna, 2002ko otsailaren 14a\nFrancisco Álvarez Cascos Sustapen ministroak atzo esan zuen bere sailak zehapen-espedienteak hasi dituela prezioen publizitateari eta gardentasunari buruzko araudia betetzen ez duten gasolindegien aurka.\nDiputatuen Kongresuko Osoko Bilkuran Isabel Pozuelo diputatu sozialistak egindako galdera bati erantzunez, Álvarez Cascosek adierazi zuen joan den urtarrilaren 1ean amaitu zela Sailak gasolina-zerbitzuguneei emandako luzapena, euroa sartzeagatik. Hori dela eta, establezimendu guztiek dagoeneko hasi behar dituzte errepideetan kartelak jartzeko izapideak, erregaien prezioekin, araudiak agintzen duen bezala.\nHorri dagokionez, esan zuen luzapena amaitu ondoren, Sustapen Sailak 82 kartel jartzeko baimena eman duela, emakida-erregimenean dauden ordainpeko autobide guztietako 53 zerbitzuguneei dagozkienak; errepide-sarean dauden 2.246 gasolindegietatik, berriz, 423 hasi dira administrazio-izapideak egiten.\nMinistroak ziurtatu zuen dagozkien errepide-barrutiak oraindik prozesua hasi ez duten gasolina-zerbitzuguneen aurkako zehapen-espedienteak aurkezten hasi direla. Horiek ohiko bideari jarraituko diote eta indarrean dagoen araudiaren arabera zigorrak ezartzearekin amaituko dira.\nSenatuko Nekazaritza Batzordeak ezetsi egin zuen Ezker Batuko Talde Mistoak aurkeztutako mozio bat, non Gobernuari eskatzen baitzion gasolio profesional bat sor zezala hidrokarburoen gaineko zerga berezitik salbuetsitako nekazaritza-sektorerako.\nespedienteak gasolineras-eu publizitatea


Arabako Foru Aldundiak ireki du dagoeneko epea 2017 literatur sarietarako lanak aurkezteko . El Correo\nArabako Foru Aldundiak ireki du dagoeneko epea 2017 literatur sarietarako lanak aurkezteko\n|0Ignacio Aldecoa ipuin lehiaketarako, Ernestina de Champourcin poesia sariketarako eta Becerro de Bengoa saiakera sariketarako lanak aurkezteko asmoa dutenek irailaren 4ra arte izango dute epea.Gasteiz, 2017ko otsailaren 8a. Arabako Foru Aldundiak ireki du jada epea 2017 literatur sarietarako lanak aurkezteko, urtero-urtero poesia, saiakera eta ipuinik onenak saritzen dituen lehiaketarako, alegia. Hala, bada, Ignacio Aldecoa, Ernestina de Champourcin eta Becerro de Bengoa sarien zerrenda luzean sartu nahi duten idazleek irailaren 4a arte daukate epea beren lanak aurkezteko.Hiru lehiaketa horietan, sari bana izango da euskaraz eta gaztelaniaz aurkeztutako lanetarako, modalitate bakoitzean, eta hizkuntza batera edo bestera bakarrik ere aurkeztu ahal dira lanak; jatorrizko lanak izan beharko dira, argitaratu gabeak, eta lehenago saririk jaso gabeak inongo lehiaketa edo sariketatan. Ipuinak, beraz, 10 eta 25 folio artekoak izan beharko dira, moldiztegiko tipografiaz idatziak (arial letra tipoa, 12; edo antzekoa) Saria 6.000 eurokoa izango da, hizkuntza batean nahiz bestean.TEMAS


Haurrek seguru nabigatzeko aholkuak\nAzken eguneratzea: 2012/06/08 15:11 (UTC+2)\nOrdenagailuetako sistema eragileek eta interneteko bilatzaileek hainbat webgune blokeatzeko ematen dituzten aukerez baliatzeko gomendioa egiten dute Didaknet etxekoek.\nSarritan, adin txikikoak euren guraso edo tutoreak baino iaioagoak izan ohi dira ordenagailu aurrean, interneten nabigatzen edota mugikorretako aplikazioak erabiltzen. Hala ere, eurek sarean ikusten dutenaren edo egiten dutenaren ardura gurasoena dela argi izan behar dugu beti. Didaknet aditu etxeko Txema Gonzalezek hainbat gomendio ematen ditu aste honetan euren blogean interneten seguru ibiltzeari buruz.\nHasiera batean, haurra interneten sartzera doan lehenengo aldietan, gurasook haurrarekin batera nabigatu behar genukeela irizten dio Didaknetek, aukera ezberdinen aurrean, lehendabiziko irizpideak eman ahal izateko. Izan ere, teknologia berrietan gu baino iaioagoak badira ere, bizitzan esperientzia handiagoa dugu guk eta, honetarako, horrek ere balio du.\nEta, horrekin batera, sistema eragile batzuk edota Google bilatzaileak gurasoen kontrolari buruz ematen dituen aukerez baliatzeko ere gomendatzen digute. Windowsek eta Apple-en sistema eragileak badituzte “gurasoen kontrola” izeneko atal batzuk, eta horiek konfiguratu ditzakegu hainbat gauza ekiditeko: guk beste zerbaitetarako erabiltzen ditugun aplikazioak zabaldu ez ditzaten. Bestalde, nabigatzaileetan ere mugak jarri daitezke hizkuntza edo irudi desegokia daukaten webguneak ekiditeko, adibidez. Esate baterako, jolas baten bila hasi eta bortxakeria erakusten duten irudiak ikusi ez ditzan.\nDidaknet interneten eta sare sozialetan adituak diren hezitzaile eta profesionalek osatutako taldea da. Guraso eta haurrei ikastaroak ematen dizkiete eskoletan, sare sozialen erabilera egokiari buruz edota kasu konkretuetan nola jokatu behar den azalduz.


ELA, El Corte Inglesek Bilboko, Gasteizko eta Eibarko dendak Aste Santuan bi jaiegunetan irekitzeko hartutako erabakiaren aurka — ELA Sindikatua\nELA, El Corte Inglesek Bilboko, Gasteizko eta Eibarko dendak Aste Santuan bi jaiegunetan irekitzeko hartutako erabakiaren aurka\nELA, El Corte Inglesek Bilboko, Gasteizko eta Eibarko dendak Aste Santuan bi jaiegunetan irekitzeko hartutako erabakiaren aurka ELAk kritikatu egin du El Corte Inglesek Aste Santu honetan Bilbo, Gasteiz eta Eibarko zentroak bi jaiegunetan irekitzeko hartutako erabakia. Batetik, Euskal Autonomia Erkidegoko merkataritzaren sektorean nagusi izan diren usadio eta ohiturak baztertzen direlako, eta, bestetik, merkataritzako langileen atsedenerako eskubidea eta lana-familia bateragarri egiteko eskubidea defendatu nahi direlako. Kate komertzial honek gobernuaren gidalerroak ez ditu errespetatzen, akziodunen onura pribatua eta dibidenduak handitzeko helburu bakarra du. Osasun agintariek diote egun hauetan merkataritza ixteak nabarmen lagunduko lukeela Covid-19aren kutsatze maila jaisten, jarduera gelditu eta konfinamendua areagotuko litzatekeelako. https://www.ela.eus/eu/albisteak/ela-el-corte-inglesek-bilboko-gasteizko-eta-eibarko-ikastetxeak-aste-santuan-bi-jaiegunetan-irekitzeko-hartutako-erabakiaren-aurka https://www.ela.eus/eu/albisteak/ela-el-corte-inglesek-bilboko-gasteizko-eta-eibarko-ikastetxeak-aste-santuan-bi-jaiegunetan-irekitzeko-hartutako-erabakiaren-aurka/@@download/image/800px-Vitoria_-_Corte_Ingles_2.jpg\nELAk kritikatu egin du El Corte Inglesek Aste Santu honetan Bilbo, Gasteiz eta Eibarko zentroak bi jaiegunetan irekitzeko hartutako erabakia. Batetik, Euskal Autonomia Erkidegoko merkataritzaren sektorean nagusi izan diren usadio eta ohiturak baztertzen direlako, eta, bestetik, merkataritzako langileen atsedenerako eskubidea eta lana-familia bateragarri egiteko eskubidea defendatu nahi direlako. Kate komertzial honek gobernuaren gidalerroak ez ditu errespetatzen, akziodunen onura pribatua eta dibidenduak handitzeko helburu bakarra du. Osasun agintariek diote egun hauetan merkataritza ixteak nabarmen lagunduko lukeela Covid-19aren kutsatze maila jaisten, jarduera gelditu eta konfinamendua areagotuko litzatekeelako.\nELAk bide juridiko eta sindikal guztiak aztertuko ditu El Corte Inglesek bezala arduragabekeriaz jokatzen dutenei aurre egiteko, interes orokorraren eta langileen osasunaren gainetik irabazi nahia eta etekin pertsonala jartzen baitute. Halaber, dei egiten diegu herritarrei honelako jokabideei erantzun tinkoa eman diezaieten eta arduraz kontsumitu, pertsonen bizitza eta osasuna gutxisten dutenak boikotatuz.\nGaur bertan Eusko Jaurlaritzak, ohikoa ez duen moduan, eskatu du merkataritzako langileen eskubideak babes daitezela. Zehazki galdegiten du Aste Santuko jaiegunetan atseden eskubidea errespeta dadila, gure ongizatearen alde lanean ari direnen eta dendetan, supermerkatuetan eta farmazietan dihardutenen mesederako.\nBada, ELAk gobernuari eskatzen dio asmo onak agertzeaz gainera egin dezala egin beharrekoa: Ertzaintzari eta Udaltzaingoari agindua eman diezaiela beharrezko ez diren bidaiak eragotz ditzaten, bigarren etxebizitzetara joan nahian daudenak geldiarazteko egiten duen bezalaxe.


Azkoitiarrek udalaren webgunean jakin dezakete Espainiako bozetan mahaikide izatea egokitu zaien - Urola Kostako Hitza : Urola Kostako Hitza\nAzkoitiarrek udalaren webgunean jakin dezakete Espainiako bozetan mahaikide izatea egokitu zaien\nAzaroaren 10ean egingo diren Espainiako Gorteetarako hauteskundeetan mahaian egon beharko duten edo ez jakiteko, bere webgunea prestatu du Udalak. Atariaren eskubialdean dagoen leihoan sartu eta NAN zenbakia idatzi behar dute herritarrek informazio hori eskuratzeko.\nDatorren azaroaren 10ean Espainiako Gorteak osatzeko egingo dituzten hauteskundeetan mahaian egotea suertatu al zaien jakin dezakete herritarrek udalaren azkoitia.eus webgunean. Atariaren eskuinaldean, albiste jarioaren ondoan, dagoen leihoan klik egin eta NAN zenbakia sartuta ikusi ahal izango dute egun horretan hauteskunde mahaian egon beharko duten edo ez. Erantzuna baiezkoa bada, hauteskunde mahaiaren inguruko informazioa ere agertuko zaie.\nBozetarako mahaiak osatzea udalen eskumena da, eta zonaldeko hauteskunde batzordearen gainbegiradapean egiten dute hori. Atzo, astelehena, egin zuen udalak hauteskunde mahaiak osatzeko zozketa, eta erakundeak jakinarazi du dagoeneko hasi dela jakinarazpenak etxeetara bidaltzen. Dena den, mahaian egotea suertatu al zaion jakiteko “biderik azkarrena” azkoitia.eus atarian sartzea dela azpimarratu du Udalak.


Iritzia: Ongi esan beharko - Nafarroako Hitza Iritzia: Ongi esan beharko – Nafarroako Hitza\nIritzia: Ongi esan beharko\n2021, otsailak 19 Iritzia 168\nAurreko astean ezusteko erantzun bat jaso nuen elkarrizketatu bati “zer moduz?” galdetzean. Nire hitzak entzun, eta aurpegia eskuekin igurtzi zuen berehala, nik entzun nahi nuenaren, publikoak espero zuenaren edo egiaren artean erabakitzen ariko balitz bezala. Horien artean deserosoena aukeratu zuen: “Bada, egia esan gaizki”. O. Eta orain zer? Zer erantzuten zaio horri? Zergatik?\nModu automatikoan ia abiatzen ditugu solasaldiak zer moduz zaude? galderarekin. Gehienetan erantzuna zein den jakin nahi ez badugu ere, horrela jokatzen dugu, aurrean dugunaren ongi-a gai “garrantzitsuagoei” bidea emateko oina bailitzan.\nEgun, dena den, ohikoago bilakatu da ongi esan beharko esamoldea. Elkarrizketatuak ere xehetasun gehiago gehitu zizkion haren erantzunari: “Baina beno, iruditzen zait azkenaldian denek dugula antzeko sentimendua”. Harena arrazoitu nahiko zuen, agian; niri erantzuna erosoagoa egin, edota biak batera. Eta, egia esan, ez du arrazoirik falta. Azkenaldian, behin baino gehiagotan azaldu zait gaia eguneroko elkarrizketetan, eta gobernuak ere aipatu du neurri murriztaileen luzatzea justifikatzean. Otsailaren amaieran urtebete eginen du Nafarroan lehenengo koronabirus kasua atzeman zutela. Jardueren atzeratzeak, eskolen itxiera, itxialdia. Murrizketak, debekuak, musukoa. Konfinamendu garaiko baikortasun itxaropentsu faltsua aspaldi utzi genuen atzean, eta Munduko Osasun Erakundeak izena jarri dio orain sentitzen dugun honi: neke pandemikoa.\nKutsatuak ez izateko etengabe aktibatua dugun segurtasun kode berria da tentsioaren arrazoietako bat. Osasun larrialdiak eragindako krisi ekonomikoak eta sozialak areagotu egin dute, eta ekuazio guztiak antsietatearen eta depresioaren aurrean zaurgarriago egin gaitu. Sindemiak eragindakoa izateagatik du abizenez pandemikoa neke honek, baina birusaren antzera zabaldu dela dirudi. Era ikusezinean, isilpean. Europako Batzordeak dio Batasuneko biztanleen %60 inguruk dutela neke hori.\nNekea arintzeko, osasun agintariek diote ezinbestekoa dela herritarrei argi eta garbi jakinaraztea zergatik hartzen diren neurriak, zer ondorio dituen ez betetzeak, nola eta noiz altxa daitezkeen, eta herritarren bizitzak eta osasunak duten balioarekin lotzea. Imajinatzen dut horrela egiten saiatzen ariko dela gobernua. Baina nekea kazetariongana ere iritsi da, eta, kontraesankorra den arren, luzeak egiten zaizkit agintarien agerraldiak. Biharkoa gaurko nahi dugu, esaldi bakarrean. Baina biharkoa oraindik ez da, eta ezinegona areagotzen da, ezinezko bat bilatzen ari baikara.\nErruduntasun sentimendua alboratzen, unea bizitzen, gain-informazioa ekiditen ikasi beharko dugu; bai eta zer moduz? galdetzean erantzunari garrantzia ematen ere. Ongi gaudela erakustera behartuta gaudela ematen duelako maiz. Baina, tarteka, gaizki gaude. Nekatuta. Triste. Ez da dena zuri edo beltz; grisak ere normalizatu beharko ditugu.


Haurren jateko gogoa | Consumer\nTxikienen goserik eza da gurasoak gehien kezkatzen dituen arrazoietako bat, baina gehienetan ez da gaixotasunaren sinonimo.\nBi urtetik bost urtera bitarteko haurren gurasoen % 10-25 pediatria-kontsultara joaten dira, semeak ezer jaten ez duela esanez. Gainera, gogorik gabe eta protestaka egiten du, eta badirudi ez dela behar adina hazten. Historia kliniko eta dietetiko zehatz batek eta azterketa fisiko oso batek gaixotasun akutuak edo kronikoak baztertzeko aukera ematen dute. Kasu horretan, adin horretan haurrak izan ohi duen hazkunde eta garapenari buruzko informazioa eman behar zaio familiari.\nJan nahi ez duten haur gehienek beren adinerako eta hazkunde-erritmorako jateko gogoa dute. Nahiz eta egun batetik bestera janariak aldatzen diren eta badirudi haiek ez dutela denbora luzez jaten, haien hazkundea eta garapena normala izaten da. Adin horretan, haurrek kaloria gutxiago behar dituzte, beren gorputz-hazkundea motelagoa baita, baina familiaren kezkak elikadura-jarrera desegokiak edo diziplina-neurriak eragin ditzake, eta horrek areagotu egin dezake elikagaiarekiko arbuioa.\nSarritan, gurasoek seme-alabak jatera behartzeko arrazoia izaten da ez dakitela bi eta bost urte arteko jateko gogoaren murrizte fisiologikoa. Adin horietan, haur gehienek 1-2 kilo irabazten dituzte urtean. Hazkunde-erritmo hori lehen urtean dutenaren %20 eta %30 artean baino ez da. Ondorioz, eta berez, adin horretan, nutrizio-eskakizun gutxiago eta jateko gogo gutxiago dute.\nAdin horietan, haurrek interes handiagoa dute inguruko munduarekin elikagaiekin baino. Jaki jakin bat jatera bultzatzean, jateari uko egin diezaiokete, eta, une horretatik aurrera, jateko ekintza deseroso eta ez oso atsegina bihurtu. Elikadurari uko egitea ere elikadura desegokiaren ondorio izan daiteke: zigorrak, erreguak eta eroskeriak.\nTxikientzat, familia da eredu egokiena elikadura-lehentasunak eta -ohiturak garatzeko.Gehiegizko presioak\nere elikagaia errefusatzea eragin dezake. Haurrentzat, familia da eredu egokiena elikadura-lehentasunak eta -ohiturak garatzeko. Familiako kide batek elikagai jakin bat jateari uko egiten badio, haurrak bere portaera imitatzen du. Batez ere, kontuan hartu behar da jateko ekintzak atsegina izan behar duela beti: usaina, aurkezpena, zaporea eta elikagaien aniztasuna, eta konpainia eta giro emozionala, horiek ere faktore erabakigarriak baitira.\nHala ere, azterketa britainiar baten ondorioei erreparatuta, neofobia, hots, higuina edo elikagai berriak probatzeko beldurra, kasu askotan heredatzen den ezaugarria da. Beraz, haur adinean gurasoak desesperatu zituzten helduek probabilitate handia dute elikagai berriak probatzeko gogo gutxi duten seme-alabak izateko. Elikagai berriei egiten zitzaien higuina, seguruenik iraganean babes-funtzioa betetzen zuena pozoitzeko arriskurik ez izateko, kaltegarria eta kaltegarria da gaur egun, txikienen dieta pobretzen baitu.\nJateko gogo falta\nBereizi egin behar dira azkenaldiko jateko gogoa eta ohikoa. Gaixotasun akutu bat duenean agertzen da azkenekoa, eta ziurrenik desagertu egingo da koadroa konpontzen denean. Kasu horietan, ez da beharrezkoa haurra bazkaltzera behartzea, baizik eta likido asko eskaintzea eta janariak zenbait hartualditan zatitzea, kantitate txikitan. Jateko gogorik eza denboran luzatzen dena da, eta faltsua edo benetakoa izan daiteke.\nHaurrak gozoki asko jaten dituenean, egun osoan zukuak hartzen dituenean, esne ugari hartzen duenean, desorduan jaten duenean, jan aurretik gozokiak jaten dituenean eta barazkiak bezalako elikagai jakin batzuk onartzen ez dituenean susmatu behar dugu. Jokabide negatibo hori hasteko\nlehen pausoa da baztertutako elikagai bat gustukoagoa duen beste batekin ordezkatzea. Haurrak lehen platera bigarrenagatik ukatzen badu, bigarrenaren hartunea lehenaren gutxieneko kantitate batera baldintzatu behar da. Elikagai eta zapore berriak probatzeko orduan, lasai-lasai egin behar da, ez inposizio gogorrekin eta nerbioak galdu gabe.\nErrefusatzen duen janariari buruz haurrarekin negoziatzea komeni da. Plater bakoitzaren gutxieneko kopurua eztabaidatuko da, eta haurrak zerbitzatuko du. Hartara, autonomia, independentzia eta hautatzeko erantzukizuna bultzatzen dira. Benetako goserik eza da bere adinerako ohikoa baino pisu txikiagoa duen haur batean maiz agertzen dena, energiarik edo ganorarik gabe. Egoera hori, eskuarki, gaixotasunaren sinonimoa da, eta medikuak egiten du diagnostikoa eta tratamendua ahalik eta lasterren hasten du, haurrak elikadura egokia berrabiarazi eta bere pisua berreskura dezan.\nHAURRAK KOMA DEZAN AHOLKUAK\nHaurra bazkaltzera bultzatzeko eta animatzeko modurik onena eredu izatea da. Haurrek egunero ikusten dituzten helduak imitatzen dituzte. Adibide ona emateko beste modu bat gozokien eskaintza egun zehatzetara murriztea da, eta haurrak ordu txarretan jan dezan ez uztea, haurrak etxetik kanpo zer jaten duen kontrolatuz. Etxean, garrantzitsua da egunean lau edo bost otordu egitea: gosaria, bazkaria, afaria eta hamaiketakoa eta askaria.\nJakiak prestatzeko moduari eta barietateari dagokionez dituzten lehentasunak kontuan hartzea oso lagungarria da. Elikagai berriak eskaintzeko erabil daiteke, kantitate txikitan eta gogokoen dituen platerekin konbinatuta. Janarian egoteko modua oso garrantzitsua da, elikadura-hezkuntzaren parte da. Janarien giroa zaindu egin behar da, janaria beste jarduera eta jolas batzuekin ez uztartzeko. Batzuetan, haurrak nekatuta edo estimulatuta egon daitezke, eta, beraz, ez dute gose-sentsaziorik edo jateko gogorik izaten.\nadina hazkuntza inapetencia-eu infantil-eu niño-eu


Josebe Iturrioz: "Emakumea esentzian ez da existitzen: fikzio politikoa da" - Gasteiz - Alea.eus\nJosebe Iturrioz: "Emakumea esentzian ez da existitzen: fikzio politikoa da"\nItsaso Estarrona / Jon Altza 2015-11-19 01:00\nEkintzaile transfeminista. "Sexuak ez dira existitzen; gure gizartearen kategoriak dira". Transfeminismoaren begirada ekarri zuen asteartean Gasteizera Josebe Iturrioz ekintzaileak (Ordizia, 1978).\nBeti gaiztoekin" egongo da Josebe Iturrioz. "Gure gizartearen egiturak zalantzan jartzeagatik" egokitu zaio patu hori. ALEA aldizkaria eta Hala Bedi Bi euskarazko irratiko kazeta-riek gidatuta, SolasALEAn elkarrizketa irekian parte hartu zuen Medeak kolektibo transfeministako aktibistak asteartean, Gasteizko Oihaneder Euskararen Etxean.\nIzotza apurtzeko, bibote bat ekarri dizugu. gainera, Gasteizen jarritako zure kartel batzuetan bizarra margotuta agertu zara. Aitortu beharrekoa aitortu...\nNi izan naiz, bai...! Imajinatu zer den bilera batera etortzea eta taberna guztietan zure aurpegia ikustea. Kartel batzuetan bizarra margotu diot nire argazkiari: askotan nire buruari egiten diodan zerbait da.\nBibote horrekin lotuta, esaldi bat iraku-rriko dizugu, Genero-ariketak. Feminismoaren subjektuak testu-bildumatik: "Ulertu dugu emakumeak gizon izan gaitezkeela, eta berriro emakume izatera itzuli, eta bidebatez bidean galdu"...\nHalako batean, feminismoaren estrategia bat hauxe esatea izan zen: sexuak ez dira existitzen. Ez dira esentzia bat, baizik eta gure gizarteak sortutako kategoriak. Hori demostratzeko, Medeak taldearen praktika politikoetan trabestismoa erabiltzen genuen. Gaur egun, gure lagunei haien umea zer den galdetzen dietenean, hauxe erantzuten dute: oraindik ez dakigu, berak aukeratuko du.\nAnatomiak, beraz, ez du zehazten nor den emakume eta nor gizon? Horretan datza, lerro nagusietan, transfeminismoa?\nIdeia sakonagoa da: modernitateak sortu dituen egia horiek zalantzan jartzen ditugu transfeminismotik, eta egia horietako bat natura eta kulturaren arteko banaketa da. Bi-biak, natura eta kultura, batera ematen dira gorputz batean, eta gaur egun, gure gizartean, ezinezkoa da banatzea zer den kulturala eta zer den naturala, elkar elikatzen direlako. Beraz, transfeminismotik, zalantzan jarri genuen feminismoak betidanik erabili duen identitate hori: emakumea bera. Oso gogorra izan zen feminismoan urteak zeramatzaten emakume askorentzat. Guk ez dugu "emakumearen liberazioa" bezalako esaldirik erabiltzen. Zergatik? Uste dugulako esentzia hori, emakumearena, ez dela naturalki existitzen. Emakumea fikzio bat da, kontzeptu politiko bat, oprimitua dagoena, botere-harreman batzuen baitan. Hor dago transfeminismoaren ekarpena, nortasunari zuzen-zuzen eragiten diona. Oraindik ere, eztabaida sutsuak eta sakonak izaten jarraitzen dugu.\nMugimendu feminista klasikoak emakumea jartzen du bere aldarrikapenen ardatz gisa, eta transfeminismoak, aldiz, gorputza eta, horren bitartez, aniztasuna. Zein da aldea?\nTransfeminismotik esaten dugu heteropatriarkatuak gorputz ez-normatiboak jipoitzen, mespretxatzen eta oprimitzen dituela, eta ez gara bakarrik emakumeez ari, baizik eta arau horretatik kanpo dauden beste hainbat gorputzez ere. Gorputza erdigunean jartzeari esker, hainbat mugimenduekin aliantzak ahalbideratu dira: aniztasun funtzionala edo arrazakeriaren kontrako mugimenduekin, antikapitalistekin, marikabollerekin, transekin, putekin... Bestalde, badaude zakila duten emakumeak, alua duten gizonak... Gure helburua kategoria identitario finkoekin apurtzea da.\nGasteizko jaietan polemika handia piztu zen, mugimendu feministak blusen eta nesken paseoa moztu zuelako. Kontuan izanda Medeak taldetik biolentziaren erabilera sinbolikoa defendatzen duzuela, zer irakurketa egin duzue?\nFlipantea da, flipantea, erasotzaileei aurre egiten diegunean feministok gure burua justifikatzen ikusi behar izatea. Blusek eta neskek eraso matxisten aurkako protokolo bat sinatu zuten: jakina, haientzat emakume bat erailtzea edo bortxatzea da eraso bat; aldiz, lau-bost lagunen artean kutxazain batean neska bat izutzea eta kriston astakeriak botatzea, haientzat ez da ezer. Parrandak jarraitu behar du. Blusa batzuk emakume bat erasotu zuten, feminista batzuk protesta egin zuten... eta, gainera, protesta egin zuten nesken gainean erori da salaketa. Matxismoak kriston tresnak ditu. Gutxi balitz, gertaera horren ondorioak jasaten jarraitzen dugu: Zuriñe Rodriguez gasteiztarrak horren inguruko artikulu bat argitaratu berri du, eta blusa eta nesken presidenteak, tetatinen tipoak, salaketa jartzeko mehatxua egin dio. Beldurra izan behar al dugu artikulu bat idazteko? Guk esaten dugu: beldurra lekuz aldatuko dugu. Zer nahi dugu, gizon guztiak beldurrez bizitzea? Ez: nahi dudana da erasotzaileak beldurra izatea. Neska bat erasotu nahi duenean, pentsatzea: agian neska honek autodefentsa daki, estrategiak ditu, ez du beldurrik, katana bat darama gainean, eta burua moztuko dit. Bada garaia. Aurten, laurogei emakume baino gehiago erail dituzte estatuan. Datu ofizialek hogeita hamar gutxiago zenbatu dituzte. Zergatik? Ez bada indarkeria heterozentratu bat, bikotearen inguruan ematen dena, ez dutelako kontatzen. Gogoratzen duzue Cuencako kasua? Neska bat bere lagun batekin joan zen mutil-lagun ohiaren etxera bere gauzak jasotzera, eta biak erahil zituen mutilak. Bada: neskaren laguna ez da erahilketa matxista bezala zenbatzen. Beraz... gu biolento deitzea kriston biolentzia da.\nTwitterretik galdera bat jaso dugu: gizon bat feminista izan daiteke?\nGaldera da: esklabuak dituen pertsona esklabu izan daiteke? Agian bai, egoerak buelta asko ematen ditu. Nik ez ditut karnetak banatzen: norbait feminista da, berarentzat feminismoa zerbait baldin bada eta berarentzat borroka hori garrantzitsua bada. Bere burua feministatzat izendatu nahi badu, zorionak. Nik gizonezkoak animatu ohi ditut: hasi esaten maritxuak zaretela; sexu anala asko gustatzen zaizuela; aldarrikatu feministok aldarrikatzen ditugun gauzak, eta orduan izango zarete feminista. Ume txikiekin gertatzen zait: batzuk feminista direla esan, eta feministak ez diren baieztapenak egin; nik esaten diet: nahi baduzu zure burua feminista bezala izendatu, enteratu zaitez feminismoa zer den. Oso militantzia gogorra da feminismoa. Zure buruarekiko kritika zorrotza egin behar duzu: ez da korronte eroso bat, ez da kanpora begiratzen duen zerbait, barrura begiratzen duena baizik. Etengabe boterea kritikatzen ari gara. Beraz, boterean eroso-eroso dagoen tipo bat, denbora guztian hetero-arauan mugitzen dena, feminista dela esaten badu, ba seguruenik gezurretan ari da. Orain arte feminismoa ez zegoen modan, eta inork ez zuen bere burua feminista izendatzen. Orain, dirudienez, batzuk pentsatzen dute guay dela, eta ez da guaya. Feminista zarenean, lehenengo gauza krisi bital izugarria izaten da: zer naiz ni? Zer egiten dut nire generoarekin? Nolakoak dira nire harremanak? Betaurreko moreak jartzen dituzu, eta leku guztietan patriarkatua ikusten hasten zara. Hori ez da erosoa.\nEuskara eta feminismoaren arteko lotura nolakoa da gaur egun?\nHarreman zuzena duten bi opresioz ari gara, eta tamalez orain hasi da horien arteko lotura ematen: emakume feministak euskalgintzan sartu direnean. Ordura arte, euskarari ez zitzaion inporta. Askotan oso matxista iruditu zait euskal mundua: bertso-afari batera joan eta emakumezkorik ez ikustea... niri hori ez zait interesatzen. Uste dut performatiboki ezin dudala jasan falozentrismoan oinarritutako botere irudi hori. Emakumeak euskalgintzak sartu direnean, niretzat oso erakargarri bihurtu da.\nPublikoaren galdera bat: "'Feminazi'. Zer sentitzen duzu hori esaten dizutenean?"\nGaldera hori Kattalin Minerri egin zioten, eta bere argudioa erabiliko dut: feminaziak ez dira existitzen. Gure kontra egiteko irain bat da eta, zentzu horretan, interesatzen zait: feminazi deitzen didaten bakoitzean, nik ez dut justifikatuko bagaudela onak garen feminista batzuk, eta gaiztoak diren beste batzuk. Ni beti gaiztoekin egongo naiz, gaizto izatea tokatu zaidalako betidanik, kanpotik datorren kategorizazioagatik, egiturak zalantzak jartzeagatik. Zenbat gizon erahiltzen dituzte feminaziek urtero? Zenbat gizon bortxatzen dituzte? Nortzuk dira? Gu izan beharko gara. Feminazia naiz eta harro nago, jakinda hori ez dela existitzen.\nHeterosexualitatea existitzen da?\nGure gorputza arautzen duen erregimen politiko eta ekonomikoa da, gizartea bitan banatzen duena: gizonak eta emakumeak.\nEta non kokatzen da transgeneroa?\nNi naiz transgenero bat, ni naiz lesbiana bat: ez emakume ez gizon, erdibidean dagoen gorputz bat. Maskulinitatearekiko lotura bat dut nik, trabestismorako joera... Hormonak ez ditut hartuko seguraski, nire gorputza tekno-zientifikoki eraldatzea sistemaren esanahietan erortzeko arriskua dakarrela uste dudalako. Gizon edo emakume izateko beste modu bat asmatuko dut. Subjektu politiko bezala nire tradizio guztia emakumeekin lotzen dut, erresistentzia-subjektu bezala: sufragistak, Atenaseko asanbladetako emakumeak, Lesboseko Safos eta Zugarramurdiko sorginak dira nire genealogia, baina ez dut nire burua emakume bezala ikusten; feminitatean ez naiz eroso sentitzen. Nire lagunek marikoia naizela esatendidate. Erdibidean dagoen zerbait.\nPublikotik galdera bat: noizko feminismo irakasgai bat eskoletan?\nEskola, gaur egun, desberdintasun sexualak sortzen dituen instituzio bat da eta, beraz, eskola bera berrantolatu behar genuke, ez asignatura bat eman. Irakasgai guztiak transbertsalki eraldatu beharko genituzke: literatura, historia... Nolanahi ere, nonbaitetik hasteko, eskoletan autodefentsa feminista eskainiko nuke: gaur egungo nesken edertasun eredua ahultasunean oinarritzen da, eta indarkeria erabiltzen irakatsi behar diegu.


"Larunbatean oso kapazak izango gara" | Athletic Club\nHasieraAlbisteak“Larunbatean oso kapazak izango gara”\n“Larunbatean oso kapazak izango gara”\nMikel Vesgak, 2024ra arte bere kontratua luzatuko dela iragarri den egunean, Atletico Madrilen aurka talde zuri-gorriak “partida ona” egingo duela ziurtasunez adierazi du\nMikel Vesgak agerraldia egin du hedabideen aurrean, Athleticek larunbat honetan Wanda Metropolitanon Atletico Madrilen aurka jokatuko duen partidaren atarian (16:15ean). Kontratua berritu duela jakitera eman den egunean, erdilari arabarra oso pozik agertu da alderdi guztiek 2024ra arte jarraitzeko hartutako erabakiarekin: “Oso egun polita da niretzat. Hiru urte gehiago talde honetan egotea poz handia da. Argi daukat hemen egon nahi dudala eta nire desiorik handiena hemen egotea da, eta aukera izan bezain laster ez da arazorik izan”.\nBartzelonaren aurkako porrotaren ostean, lehoiek atsedenaldirako ia denborarik gabe bisitatuko dute madrildarren zelaia. Hala ere, Vesgak partida ona egiteko “gai” ikusten du taldea: “Oso hilabete bizia izaten ari da, aurkari onekin eta denbora gutxian gainera. Larunbatean lider den eta sentsazio onekin dagoen aurkari baten aurka jokatuko dugu. Hala ere, partida handiak egiteko gai garela uste dut eta larunbatean horietako bat izango da”.\nErdilaria, gainera, ziur eta gogotsu agertu da Marcelino entrenatzaile berriaren etorrerarekin: “Erabakiak onerako direla ziur nago, taldeak hazten jarrai dezan. Marcelinorekin gogor eta oso ondo lan egingo dugu, zertzelada batzuk ikusi ziren atzo lehen zatian. Bere joko-ideia eta gu ondo moldatuko gara. Ziur primeran joango dela”.


Zirkualdek zazpi ikuskizun eskainiko ditu Errekalden gaurtik aurrera\nuriola.eus 2014-05-30 08:30 Kultura-aisialdia Errekalde\nErrekaldeko Zirku Jaialdiaren V. edizioa gaur hasi eta igandera artea luzatuko da. Zirkualde da, Euskal Autonomia Erkidegoan zirkuko arteen inguruan antolatzen den jaialdi tematiko bakarra, eta oraingoan, zazpi ikuskizun aurkeztuko ditu.\n‘El mayorazgo de Basterretxe’ filma proiektatuko dute gaur Euskal Museoan\nuriola.eus 2014-05-29 13:18 Kultura-aisialdia Alde Zaharra 1928ko film luze mutua lehen aldiz ikusi ahal izango da Bilbon, soinudun bertsioan. Proiekzioa Euskal Museoan eskainiko da gaur, 19:30ean, doan.\n7816 / 7770 /\nLiburu azokak gaur ekin dio Areatzan 44. edizioari\nBilbao Historiko 2014-05-29 09:08 Kultura-aisialdia Bernardo Atxagak parte hartu du gaur azokaren zabaltze ekitaldian eta Zilarrezko Luma saria Dolores Redondo idazleak jasoko du. Ekainaren 8ra arte 55 erakusketarik Areatzako pasealekua literaturaz beteko dute.\n7737 / 7739 / 7792 / 7799 / 7804 / 7776 / 7760 / 7711 / 7750 /\n‹‹ Aurrekoak 1 2 3 4 ... 226 227 228 229 230 231 232 233 ... 237 238 239 240 Hurrengoak ››\nEskalada topaketa bihar, Santutxuko Karmela espazioan\nAsetu Herri biltegia betetzeko bertso saioa antolatu dute bihar Bilbo Zaharrean


Goiaz! 2017 aukeraz beterik dator - Debagoiena - Goiena.eus\nJokin Guridi 2017-04-12 10:25\nDebagoieneko Lanbide Heziketaren Azokaren aurtengo edizioan bertako ikastetxeak ezagutzeko aukera izateaz gain, esperientzia desberdinak ezagutzeko aukera izango da.\nGoiaz! Debagoieneko Lanbide Heziketaren Azokaren edizio berri bat izango da apirilaren 26 eta 27an. Azoka honen helburua Debagoienean Lanbide Heziketaren inguruan egiten dena ezagutaraztera eman eta ikasleentzako aukera erakargarri bat bezala aurkeztea da. Lanbide Heziketako zentroek parte hartzen dute gehienbat, baina baita formazio zentroak, enplegu zerbitzuak, udaletako sustapen eta enplegu zerbitzuak, garapen agentziak eta bestelako erakunde batzuk ere.\nAurtengo ediziorako egitarau zabala osatu dute, bi egunetan zehar banatutako ekitaldiak izango direlarik. Hitzaldi guztiak Kulturateko areto nagusian izango dira eta informazio mahaiak Kulturateko klaustroan egongo dira. Azoka zer den erakusten duen bideo bat ere egin dute, Lanbide Heziketaren eta zehazki azokaren nondik norakoak azalduz. Bi egunetarako egitaraua honakoa da:\n09:00tan Lanbide Heziketa: Enpresatik oso gertu izeneko hitzaldia antolatu dute, non Iñaki Mugika Tknikako zuzendariak Tknika eta Tkgune zerbitzuak aurkeztuko dituen, eta Alberto Larrea Miguel Altuna GLHBIko LH Dualeko koordinatzaileak DUALa bultzatuz, indartuz eta finkatuz izeneko hitzaldian LH Duala azalduko duen.\n09:00tan ekintzaileen esperientziak ezagutzeko aukera.\n11:00tan Debagoieneko programa, baliabide eta laguntzen aurkezpena.


Turismo-enpresen ekintzailetzarako eta lehiakortasunaren hobekuntzarako laguntzak | Cámarabilbao | Cámara de Comercio de Bilbao\nTurismo-enpresen ekintzailetzarako eta lehiakortasunaren hobekuntzarako laguntzak\nHome/Merkataritza eta turismoa/Turismoa/Laguntzak eta diru-laguntzak/Turismo-enpresen ekintzailetzarako eta lehiakortasunaren hobekuntzarako laguntzak\nTurismo-enpresen ekintzailetzarako eta lehiakortasunaren hobekuntzarako laguntzakCámarabilbao2021-08-18T12:34:42+02:00\nTURISMO-ENPRESEN EKINTZAILETZARAKO ETA LEHIAKORTASUNAREN HOBEKUNTZARAKO LAGUNTZAK – EMET 2021\nEusko Jaurlaritzak laguntza horiek ematen ditu Euskadin turismo-negozio berriak sortzen laguntzeko, bai eta turismo-jarduera egokitu, berreskuratu eta berrabiarazteko ere, Covid-19k sortutako krisi ekonomiko eta sanitarioaren testuinguruan.\nEpea zabalik 2021eko ekainaren 11ra arte.\nPertsona fisiko eta juridikoak, bai eta ondasun-erkidegoak eta sozietate zibilak ere, baldin eta Euskal Autonomia Erkidegoan turismo-jardueran aritzeko legez eska daitezkeen baldintzak betetzen badituzte, eta tipologia hauetako batean sartzen badira:\nAutokarabanentzako harrera-eremu bereziak.\n1. LERROA: EKINTZAILETZARAKO LAGUNTZAK TURISMO-NEGOZIO BERRIAK SORTZEKO\nLaguntza eskatzen duten turismo-negozioaren jardueran aritzeko REATEn edo IAEn titular gisa alta emanda dauden pertsonek eskuratu ahal izango dute lerro hau, 2019ko urtarrilaren 1aren ondoren eta 2021eko abenduaren 31 baino lehen.\nEraketa-gastuak: erregistroa, notaritza, proiektu teknikoak.\nLaguntzaren xede den turismo-jarduera garatzen den negozio-lokalaren errentamendua.\nTurismo-negozioa sortzeko, abian jartzeko eta hazteko beharrezkoak diren aktibo finkoetako inbertsioak:\nInstalazioak egokitzeko obrak.\nAltzariak eta ekipamendua erostea.\nEkipamendu informatikoa eskuratzea eta soluzio teknologikoak ezartzea.\nGarraio-elementuak erostea, enpresakoak izan ezik, betiere diruz lagundutako jarduera horietan garatzen bada edo horiek garatzeko ezinbestekoak badira.\nOnartutako gutxieneko gastua: 10.000 euro.\nGehieneko diru-laguntza: 18.000 €arte diruz lagun daitekeen gastuaren % 40.\n2. LERROA: TURISMO-ENPRESEN LEHIAKORTASUNA HOBETZEA COVID-19 PANDEMIAREN TESTUINGURUAN\nLerro honen helburua da turismo-enpresen lehiakortasuna hobetzea, honako hauen bidez: berrikuntza teknologikoari laguntzea, turismo-eskaintza hobetzea eta optimizatzea, eta turismo-eskaintza hori turismo seguru, jasangarri, arduratsu eta irisgarri baterantz egokitzea.\nTurismo-enpresen eta -zerbitzuen berrikuntza, soluzio teknologikoen bidez:\nEnpresen digitalizazioan aurrera egiteko irtenbide teknologikoak ezartzea.\nBerrikuntza sustatzea negozio-prozesuetan eta I+G+Bko jardueren garapenean.\nKudeaketa adimenduneko sistemak (domotika) eta beste teknologia batzuk txertatzea, birus eta bakterio patogenoak saihesteko eta establezimenduaren segurtasuna areagotzeko.\nTurismo-ostatuko establezimenduen haririk gabeko konektibitatea hobetzea.\nEnpresen turismo-eskaintza hobetzea eta optimizatzea:\nZerbitzu eta/edo produktu turistiko berriak sortzea.\nJatetxe-arloko edo turismo-ostatuko establezimenduetan obrak egitea eta ekipamendua eskuratzea.\nAtal hau eskuratzeko aukera izango dute hobetu nahi den negozioan edo establezimenduan turismo-jardueran 2019. urtea baino lehen etengabe aritu direla egiaztatzen duten enpresek.\nEskaintza turismo seguru, jasangarri, arduratsu eta irisgarri baterantz egokitzea:\nTurismo-jarduerak ingurunean duen eragina murrizteko inbertsioak.\nIrisgarritasuna errazteko berariaz garatutako teknologiak txertatzea.\nTurismo-jarduera neurrietara egokitzeko beharrezkoak diren aktibo finkoetako inbertsioak.\nDiruz lagun daitekeen gastuaren % 30eko gehieneko diru-laguntza, 15.000 €-raino.\nLaguntzaren xede diren inbertsioak Euskal Autonomia Erkidegoan kokatu beharko dira.\nBi lerroak baztertzaileak dira.\nEskaera bakarra onartuko da pertsona bakoitzeko (fisikoa edo juridikoa), eta negozio edo turismo-establezimendu bakarrekoa izan beharko du.\nKarabanentzako ostatu- eta bitartekaritza-enpresa turistikoen eta harrera-eremu berezien kasuan, laguntza eskatzen duen pertsonak jarduera egiten egon beharko du eskatzen duen establezimendu edo negozio turistikoan, eta Euskadiko Turismo Enpresen eta Jardueren Erregistroan (REATE) inskribatuta egon beharko du, haren titular gisa.\nGainerako enpresa-motei dagokienez, turismo-negozioaren titularrak alta efektiboa emanda egon beharko du Jarduera Ekonomikoen gaineko Zergan (IAE) dagokion epigrafean.\nLAGUNTZA-PROGRAMARI BURUZ INDARREAN DAGOEN ARAUDIA\nIkusi laguntza taula


Euskararen Nazioarteko Egunean, hiztun bila ~ Blog de Petronor\nEuskararen Nazioarteko Egunean, hiztun bila\n2.12.17 Joseba Arruti No hay comentarios\nAbenduaren 3a Euskararen Nazioarteko Eguna da, 1995ean Eusko Jaurlaritzak eta Euskaltzaindiak hala erabaki zutenetik. Ez zen, baina, bat-bateko burutazioa izan, 1949an Eusko Ikaskuntzak ezarri baitzuen Frantzisko Xabierkoarena Euskararen Egun modura. Aurten ekitaldi instituzionala Gasteizko Europa Biltzar Jauregian egingo da, Bingen Zupiria Kultura eta Hizkuntza Politikako sailburuaren, Elena Laka Euskaltzaleen Topaguneko buruaren eta Iñigo Urkullu lehendakariaren hitzaldi eta guzti. Ekitaldian euskarak orain arte egindako bidea jorratuko da eta etorkizuneko erronkak finkatuko dira. Iker Galartza eta Aitziber Garmendia aktoreek euskarari buruzko hainbat pasadizo taularatuko dituzte, eta euskalgintza arloan herriz herri eta plazarik plaza egiten den lana erakutsiko dute.\nAsteon Jaurlaritzak, foru aldundiek eta udalek elkarlanean jarraitzeko asmoa agertu dute, euskara bultzatzeko. Bide horretan ezinbestekotzat jo dute euskaldunak aktibatzea, euskara egunerokoan erabil dezaten. Hala, hizkuntzari bultzada berri bat emateko gakoak bi direla azpimarratu dute: erakundeek elkarlanean jarraitzea euskara bultzatzeko eta euskaldunek euskara erabiltzea. Iaz 'Zer egin dezaket nik euskararen alde?' izenekoa onartu ostean, aurten 'Euskara azolan' deritzana plazaratu dute, ardatz gisa erakundeen eta eragile sozialen arteko lankidetza hartuta.\nAgirian bi kontzeptu nabarmendu dira, ilusioa eta elkarlana. Helburua euskararen lurralde eta esparru juridiko guztietan ahalik eta modu bateratuenean euskararen etorkizuna bermatzea da. Ardatza erabilera da. "Erabilera etengabe eta bizi-bizi areagotzea dugu langintza nagusi, ezagutza handitzearekin batera euskararen aldeko hizkuntza ohituren aldaketa sakona gauzatu dadin. Mingainak dantza jartzeko premia dugu", dio idatziak. Bide horretan, ohiturak aldatzeko "euskararen aldeko gehiengo soziala" aktibatzea proposatzen da, "euskararen lurralde guztietako administrazioak zein herri ekimena". "Ideien konfrontazioari uko egin gabe, irtenbideak adostuz, bakoitzaren eginkizun eta erantzunkizunekiko errespetuz" ekitearen alde egiten du adierazpenak, beti ere "elkarrenganako leialtasunez, eta denok norabide berean bultzatuz". Izan ere, "bakarka ezinezkoa da. Auzolanean, guztiz ilusionagarria".\nErabilerari dagokiona aspalditxoko aipamena da honelakoetan. Izan ere, azken hamarkadotan ezagutzak nabarmen hobera egin duen arren, ez da maila berekoa erabileraren hazkundea. Eta hori erabakigarria da euskarak benetako elebitasunak emango liokeen estatusa lor dezan, gizarteko esparru guztietan egon dadin. Horregatik jo nahi da gizartera, aktibazio hori eskatzera. Azken finean, herritar bakoitzak erabakitzen du euskararen etorkizuna bere eguneroko jardunaren bitartez. Horren jakitun dira erakundeak eta eragile sozialak eta kontzientziazio zeregin horretan sakondu gura dute Euskararen Nazioarteko Egunean.\n1995ean insituzionalizatu zen Euskararen Nazioarteko Eguna, Eusko Jaurlaritzaren eta Euskaltzaindiaren eskutik.


FBF energia berriztagarrietan eredu nazionaletakoa da! — Baltistan Fundazioa\nFBF energia berriztagarrietan eredu nazionaletakoa da!\nFelix Baltistan Fundazioa 2009. Urtean hasi zen energia berriztagarrien integrazioa burutzen proiektu ezberdinetan: eguzki sukaldeak, albarikoke lehorgailuak, eguzki ur beroa eta estazio meteorologikoen instalazioa burutuaz.\nOrain, 3 urte beranduago, estatu mailako Energias Renovables aldizkariak Fundazioaren ekintzak eredu gisara erabili ditu: Link-a 54.orrialdean\nFundazioak burutu duen lana bi fasetan garatua izan da orain arte. Alde batetik, lehen ikerketa eta hiru prototiporen integrazioa burutu zen, proiektua “El desarrollo humano y las energías renovables” liburuan laburbilduz.\nOndoren, Mondragon Unibertsitatearekin elkarlanean, prototipoen hobekuntza eta estazio meteorologikoko datuen interpretazioa burutu zen.\nProiektua orain Baltien eskuetan dago, eta beraiek baloratuko dute eginiko objetuen proposamenak eguneroko bizitzan integratu nahi dituzten. Hau da giza garapen endogeno baten benetako funtsa; elkarbanaturiko arazoaren identifikazio prozesua, parte hartze prozesuekin era komunitarioan buruturiko irtenbide proposamena eta azkenik, hego aldearen askatasunaren bermea emaitza berriak ezartzerako orduan.\nArtikulua hemen ikusgai


Plantetan kotxinilaren kontra borrokatzea | Consumer\nPlantetan kotxinilaren kontra borrokatzea\nKotxinillaren ekintzak, intsektu txupatzaileak, kaltetutako alea ahuldu eta onddo beltza sortzen du.\nKotxinilla, birikekin batera, lorategiko izurrite ohikoena da eta kaltegarrienetako bat. 8.000 txerrikume espezie inguru daude, hainbat familiatan banatuak. Hemiptero txiki horrek, kasko, maskor edo egosita ere deitzen zaionak, moko-txupatzaile bat du, eta plantako hainbat tokitan garbitzen du. Horren eraginez, kaltetutako alea ahuldu eta onddo beltza sortzen da. Begi hutsez hauteman daiteke. Hori gertatzen denean, kaltetutako landarea gainerako aleetatik bereizi behar da, zabal ez dadin.\nTxerrikumea, izurri arrunta eta oso kaltegarria\nKotxinillak (Coccoideas) intsektu hemipteroak dira, hau da, lau hegoko animaliak, tronpa zurrupatzailea eta moko artikulatua dutenak. Babes-armarri biribila edo obalatua dute, marroia, gorrixka edo orban zuriekin, espezieen arabera.\n1 mm eta 1 cm arteko tamaina duten animalia txiki hauek beren mokoa txupatzailea hostoetan sartzen dute, batez ere atzeko aldean, landareen zurtoin eta fruituetan, izerdia txupatzeko. Zati hori melaza gisa (likido azukreduna) kanporatzen dute. Substantzia horrek hostoak belztu eta fotosintesia eragozten duen onddo beltza edo fumagina sortzen laguntzen du.\nTxerrikumeak ugariak dira garai bero eta lehorretan edo landareetan mantenugairik ez dagoenean\nOro har, txerrikumeak ugariak dira urteko sasoi beroenetan eta lehorrenetan, edo landareek beharrezko mantenugairik ez dutenean. Ale gazteenak azkar sakabanatzen dira landarean; helduak, berriz, geldirik egoten dira, hostoei edo zurtoinei itsatsita. Haren eragin kaltegarriak landarearen ahultzea eragiten du, eta, inbasioa oso agresiboa bada, hil egin daiteke.\nHostoen itxura koloregabearen, itsaskorraren edo deformatuaren ondorioz agertzen da. Batzuetan, begi hutsez ikusten dira.\nNola egin aurre kotxinillei\nTxerrikumea erraz borrokatzen da, garaiz detektatzen bada. Horretarako, instalazioa aldizka ikuskatu behar da, hostoen eta fruituen atzealdearen jarraipen berezia eginez.\nKaltetutako landare bat detektatzen bada, isolatu egin behar da izurria beste ale batzuetara zabal ez dadin.\nKaltetutako landare bat detektatzen bada, isolatu egin behar da izurria beste ale batzuetara zabal ez dadin. Aukerarik onena leku fresko eta argitsuago batera eramatea da, eremu lehor eta beroetan intentsitate handiagoz erreproduzitzen baita.\nKentzeko konponbideetako bat da kaltetutako eremuak alkoholez bustitako kotoiarekin garbitzea. Geratzen diren larbak intsektizida berezi batekin suntsitzen dira.\nHala ere, ez da komeni produktu kimikorik erabiltzea, batez ere lorategian landatutako aleetan; izan ere, kukurutxek harrapari natural ugari dituzte, hala nola marigorringoak eta kakalardoak, intsektiziden eraginez desagertuko liratekeenak.\nIrtenbide ekologiko bat landare kaltetua dozena erdi zigarro egon diren urez ureztatzea da. Ura litro bat ur berotan, ontzi-garbigailu erdi koilarakadatxo batekin eta erretzeko alkohol koilarakada batekin egindako etxeko uxagarria ere erabil daiteke.\nKotxinillek 8.000 ale osatzen dituzte, hainbat familiatan banatuak. Horien artean, aipagarriak dira diaspinoak, lecaninoak eta kotoi-babeseko kotxinillak. Diaspinoek zuhaitzak erasotzen dituzte, batez ere fruta-arbolak, eta melazarik jariatzen ez duten gainerako kotxinilletatik bereizten dira. Mediterraneo aldeko espezierik ohikoenak San Jose zorria, Kaliforniako zorri gorria eta zorri zuria dira. Zorri zuriak ia erabat erasotzen du limoiontzian eta kalte handiak eragiten ditu fruituetan. Emearen armarria horia da; arrak, berriz, zuria eta obalatua. San Josekoa fruta-arbolen adar, hosto eta fruituen gainean finkatzen da. Inbasioa oso oldarkorra bada, enborra eta adarrak erabat estali ditzakete, eta horrek zuhaitza hiltzea eragiten du. Fruituetan aureola gorrixka uzten du finkatzen diren tokian. Kotoizko txerrikumea, irintsua edo cotoneta eta ildaskatua kotoiaren antzeko jariaketa batez bereizten dira. Kaliforniako zorri gorriak kalteak eragiten ditu zitrikoen enborrean, adarretan, hostoetan eta fruituetan. Erraz bereizten da beste espezie batzuetatik, emea horia delako eta alboko bi lobulu dituelako, giltzurrunaren antzeko forma ematen diotenak. Arrari dagokionez, armarria luzea eta laranja kolorekoa da. Lecaninoen taldean, olibondoaren kaparreta edo txerrikumea nabarmentzen da. Marroia edo beltza, zitrikoetan eta olibondoetan kaltegarriagoa da. Azken horiek ahuldu egiten dira, hostoak galdu eta oliba gutxiago sortzen dituzte. Kotoizko txerrikumea, irintsua edo cotoneta eta ildaskatua babesteko kotoiaren antzeko jariaketa batez bereizten dira. Kotoi-kotxinilla intsektu txupatzaile obalatua eta arrosa da, eta ildaskak dituen egitura zuriagatik nabarmentzen da. Hemiptero horiek batez ere loreontziei eraso egiten diete, beroegi hibernatzen baitute eta hostotza horitu eta pixkanaka hondatzen baitute. Eraso larrietan, haien jariakin likatsuetan fumagina edo lodia sortzen da, orbanak eta hostoetan usteltzea eragiten duena.


29 urte eta erdiz 14 espetxetan preso egon ondoren, aske da Josu Arkauz arrasatearra | Euskal Herria | Naiz\n2020 AZA. 23 - 09:35h\nEzagutzen den kartzelaldia luzeenetarikoa gainditu ostean aske gelditu da gaur goizean Josu Arkauz arrasatearra. Valladolidetik ekin dio etxerako bideari, aurretik bi estatuetako hamalau espetxe ezagutu ostean.\nJosu Arkauz, eskubitik bigarrena, aske gaur Valladoliden. (Etxerat)\nGaur astelehenean amaitu da euskal preso politiko batek jasandako kartzelaldia luzeneetarikoa: Josu Arkauz da, Arrasatekoa, eta Valladoliden agortu du zigorra. Ia 30 urtez espetxean izan dute, bi estatuetan.\nBiarritzen atxilotu zuten Arkauz, 1991ko martxoaren 18an hain zuzen ere. Pasa den denborari neurria hartzeko, sarekada hura Madriletik txalotu zuen Barne ministroa Jose Luis Corcuera zen, Felipe Gonzalez buru zuen gobernuan.\nEstatu frantsesean zigorra bete ostean, 1997. urtean Espainiaratu zuten eta Madrilen zigor handiak ezarri zizkioten, ETA erakundean ardura nagusiak egotziz.\nKondenaren hiru laurdenak beterik, berez 2015ean aske gelditu behar izan zen, Unai Arkauz semeak ‘Kazeta’ri gogoratu dioenez, baina ohi bezala ez zuten horretan legea bete.\nGainera, 2018. urtean Europako Giza Eskubideen Entzutegiaren erabakiak luzapen honetan eragina izan du. Santi Arrozpide, Alberto Plazaola eta Francisco Mujika ‘Pakito’ren helegitea atzera botatzean, nolabait ontzat jo zituen Estatu frantsesean betetako denbora kontuan ez hartzeko Madrilek asmatutako lege trikimailua. «Sekulako mina eman zigun –aitortu du gazteak–, askatua izango zela uste baitzuen berak».\nGatibualdi luzearen seinale erantsia da honako hau: hamalau espetxetik pasa da Josu Arkauz 29 urte eta erdi hauetan, bataz beste bi urtetan bat ezagutu du beraz. Murtzian egon da denbora luzez, ia oraintxe arte. Valladolidera lekualdatu dute azkenik, baina duela oso aste gutxi.\n2018an Murtziatik Arrasatera ekarri zuten, aitaren heriotza zela eta, baina baimen guztiak izan arren ezin zion zion azken agurra eman.\nBere herritarrek aspaldi aldarrikatu dute aske uzteko garaia bazela. Adibide bat emateagatik, atxekimendu asko eta oso esanguratsuak bildu zituen Arrasateko Sarek 2016. urtean.\nFin de condena para el donostiarra Jagoba Codo, que ya estaba en tercer grado desde julio\n30 urte kartzelan igaro ondoren Lannemezango espetxea atzean utzi du ‘Xistor’ Haranburuk